Bagaimana Merawat Luka Terbakar Di Rumah?

Kebakaran adalah kecederaan yang paling kerap berlaku terutamanya kanak-kanak. Ia adalah kerosakan kulit yang teruk menyebabkan sel-sel kulit mati dan membawa kepada banyak keadaan kesihatan serius yang berkaitan.

Tahap kebakaran

Terdapat tiga tahap kebakaran iaitu tahap satu, dua dan tiga. Tahap satu adalah paling ringan dan tahap tiga adalah yang paling teruk. Setiap tahap menunjukkan tanda-tanda dan kerosakan yang berbeza:

Terbakar tahap satu: kulit merah tanpa sebarang lepuh, sakit minor, radang ringan.

Terbakar tahap dua: lepuh dan penebalan berlaku di kawasan yang terbabit.

Terbakar tahap tiga: ketebalan melibatkan yang luas. Kulit mungkin terkupas dan menampakkan rupa putih dan keras.

Sebab-sebab terkabar

Bahan kimia.

Elektrik.

Cecair panas.

Api.

Terdedah kepada cahaya matahari.

Pertolongan kecemasan bagi kes terbakar

Langkah pertama: Hentikan kebakaran tersebut dan leakkan kerosakan lanjut

Kebakaran haba: Gunakan kaedah “hentikan, buang dan balut”. Hentikan api tersebut dengan menutupnya menggunakan selimut atau air.

Kebakaran suhu sejuk: Panaskan kawasan terbabit serta-merta dengan rendam ke dalam air panas atau balut dengan kain lembut dan hangat.

Kebakaran cecair panas: Letakkan kawasan terbabit di bawah aliran air paip selama 10 hingga 20 minit. Jangan gunakan ais kerana ia boleh membuatkan luka lebih teruk.

Kebakaran elektrik: jauhkan mangsa dari sumber elektrik. Periksa tanda-tanda vital (vital signs). Gunakan teknik pertolongan kecemasan untuk mangsa kejutan elektrik. Dapatkan bantuan perubatan secepat mungkin.

Kebakaran kimia: Kenal pasti bahan kimia yang tepat yang menyebabkan kebakaran tersebut. Dapatkan bantuan perubatan dan profesional dengan segera.

Selaran matahari: Gunakan teknik pertolongan kecemasan untuk selaran matahari termasuk menyejukkan kawasan terbabit, membersihkan luka, meletakkan pelembap dan mengambil ubat tahan sakit.

Langkah kedua: memeriksa jika ada kecederaan lain

Memandangkan luka terbakar mungkin bukan satu-satunya kecederaan dialami oleh mangsa, pemeriksaan lanjut adalah disyorkan.

Langkah ketiga: bersedia untuk pemeriksaan oleh doktor

Balut luka tersebut dengan kain kering dan steril untuk mengelakkan kerengsaan atau risiko jangkitan.

Jangan letakkan sebarang ubat pada luk tersebuta. Ini akan lebih memudahkan doktor untuk menguruskan keadaan tersebut.

Jangan gunakan ais atau mentega pada kawasan terkabar tersebut untuk mengelakkan kerosakan kulit.

Rawatan di rumah untuk luka terbakar ringan

Sejukkan kawasan yang terbakar.

Gunakan losyen yang menenangkan atau pelembap untuk mengelakkan kekeringan.

Pastikan dalam keadaan terhidrat.

Jangan cuba menghalang kulit yang menggelupas. Gunakan losyen untuk mengurangkan kegatalan.

Sila berjumpa doktor jika luka tersebut menjadi lebih teruk atau tidak menjadi lebih baik selepas beberapa hari.


Bagaimana Untuk Membuat Pelembap Body Butter Anda Sendiri

Pelembap
body butter
 menyegarkan kulit kering dengan berkesan dan boleh digunakan diseluruh badan atau di kawasan tertentu yang mempunyai masalah kekeringan. Pelembap
body butter
 adalah satu cara lain untuk menjadikan kulit kering kekal terhidrasi dan ianya berbeza dengan losyen atau krim sekiranya kita membuat perbandingan diantaranya. Untuk konsistensi,
body butter
 mempunyai konsistensi yang lebih pekat berbanding konsistensi yang dimiliki oleh losyen.
Body butter
 mempunyai bau yang lebih kuat dan bertahan lama berbanding losyen atau krim. Pelembap
body butter
 mempunyai lemak dan mineral penting yang diekstrak daripada bahan-bahan organik atau semulajadi seperti kelapa sawit, shea, koko dan mangga; yang menjadikannya lebih pekat. Manakala losyen secara asasnya lebih ringan daripada pelembap
body butter
disebabkan oleh formulanya yang berasaskan air.

Terdapat beberapa jenis resipi pelembap
body butter
 buatan sendiri yang mempunyai bahan asas yang sama dengan beberapa bahan tambahan bergantung kepada kegemaran seseorang individu terhadap bahan campurannya. Bahan terpenting adalah lemak itu sendiri dan anda boleh menggunakan lemak sayuran pilihan anda. Kebanyakan individu menggunakan
shea butter
 atau
cocoa butter
sebagai asas resipi mereka. Gunakan satu cawan lemak tersebut untuk resepi ini dan cairkan
butter
tersebut menggunakan teknik
double boiler
. Kemudiannya, tambahkan setengah cawan minyak asas atau
carrier oil
 atau sekadar 2 sudu makan sekiranya anda berkeinginan untuk menambah minyak pati lain sebagai bahan tambahan lain. Minyak asas boleh terdiri daripada minyak jojoba, minyak avocado, minyak aprikot dan minyak
grapeseed
. Anda juga boleh menggunakan minyak kelapa atau minyak zaitun sekiranya anda mahu tetapi minyak badam sesuai digunakan oleh semua individu. Setelah
butter
 tersebut cair dan bercampur dengan baik bersama dengan minyak asas, tutup api atau alat pemanas dan alihkannya ketempat lain dan biarkannya sejuk terlebih dahulu.

Setelah suhu campuran tersebut turun, tuangkan campuran
butter
 tersebut kedalam mangkuk dan letakkannya kedalam peti sejuk untuk menyejukkannya dan menukarkannya menjadi pepejal (bukan dalam keadaan keras). Setelah campuran
butter
 tersebut mempunyai konsistensi pepejal, anda boleh meletakkan beberapa titis minyak pati seperti lavender, rosemary atau
tea tree
untuk meningkatkan bau pelembap
body butter
 tersebut. Gunakan pengadun dan pukul campuran
body butter
tersebut sehingga ia bertukar kepada konsistensi yang menyerupai mentega dan jangan terlebih pukul kerana ia akan memisahkan mentega tersebut. Setelah konsistensi seperti mentega tersebut terhasil, pindahkan campuran
butter
tersebut kedalam bekas kaca yang kecil dan bersih dan letakkannya di tempat dengan persekitaran yang mempunyai suhu bilik.

Sekiranya anda terfikir untuk menggunakan
body butter
 yang kurang berminyak, anda boleh memilih jenis minyak asas yang menyerap dengan lebih cepat seperti
Cemellia seed oil
,
Safflower oil
,
Grapeseed oil
 dan
Rosehip oil
 untuk mempercepatkan minyak tersebut menyerap kedalam kulit. Sebagai tambahan, anda juga boleh menambahkan bahan-bahan yang menyerap minyak berlebihan seperti serbuk
Arrowroot
atau serbuk keledek.
Arrowroot
tinggi dengan kandungan vitamin B yang membantu memperbaiki aliran darah manakala serbuk keledek boleh memekatkan campuran selain menyerap lebihan minyak.

Dengan membuat dan menggunakan pelembap
body butter
 buatan tangan, ianya bukan sahaja bebas daripada sebarang bahan kimia berbahaya malah turut menjimatkan wang anda daripada membeli produk yang mahal daripada kedai. Pembuatan
body butter
 dirumah turut tidak memakan waktu yang lama melalui langkah-langkah dan teknik yang mudah untuk diikuti.


Orang Diet Boleh Makan Apa Masa Iftar? Ini Menu Diet Sesuai Bulan Ramadan

Apabila tiba sahaja bulan Ramadan
 dan kebetulan pula anda sedang berdiet untuk kurus, menu diet berbuka puasa serta bersahur sudah pasti akan bermain di fikiran.

Ini kerana pada waktu iftar dan sahur itu adalah ketika di mana individu berpuasa cenderung untuk makan dengan sedap dan banyak tanpa fikir apa pula kesan sampingannya.

Persoalannya, apa contoh menu diet berbuka puasa dan bersahur yang ideal? Jom baca artikel!

Ramadan bulan sesuai untuk anda diet?

Secara logik akal, mungkin ramai individu yang akan fikir bahawa bulan Ramadan adalah ketika yang paling sesuai untuk anda mula berdiet kerana berpuasa itu hal wajib.

Ya, anda mungkin betul tentang perkara di atas kerana dengan puasa wajib bagi penganut agama Islam, individu secara tidak langsung hanya akan makan pada waktu tertentu.

Pun begitu, ia juga boleh jadi satu masalah kerana individu cenderung untuk makan dengan lebih sedap dan banyak pada waktu sahur dan iftar lantas menjadikan usaha diet anda itu rosak.

Sebenarnya, keputusan terletak di tangan individu.
Anda mungkin tidak perlu tunggu sehingga bulan puasa
 tiba baru hendak mula diet kerana bila-bila masa sahaja anda boleh bermula.

Namun jika anda masih ingin cuba untuk berdiet dengan berpuasa, jangan putus asa dan teruskan!

Antara tip-tip penting di bulan Ramadan!

Di bulan puasa, ia adalah peluang utama untuk kita semua memulakan atau mengamalkan cara dan gaya pemakanan yang baik. Dengannya, tubuh badan akan jadi lebih sihat.

Walaupun anda tidak boleh makan dari terbit fajar hingga tenggelam matahari, namun anda masih boleh
makan pada waktu sahur dan iftar dengan juadah yang sihat
.

Dengan berpandu kepada beberapa tip-tip penting di bawah, tubuh badan anda akan kekal sihat:

#1. Minum air kosong dengan secukupnya

Bukan pada waktu anda sedang berpuasa ya! Anda masih boleh minum air kosong dengan secukupnya di antara waktu iftar dan sahur untuk mengelakkan kondisi dehidrasi.

Jumlah yang disarankan adalah sekurang-kurangnya 10 gelas kerana anda sudah tidak makan dan minum kira-kira 12 jam puasa pada waktu siang.
Maka, sila cukup minum air
.

Apa yang penting, adalah sumber air tersebut disarankan dalam bentuk air kosong dan bukan air bergula, berkafein mahupun beralkohol kerana ia adalah pilihan yang salah.

#2. Sahur dengan makanan yang mengenyangkan

Sahur itu sangat penting
 bagi menyediakan sumber tenaga untuk individu mengekalkan tahap kecergasan fizikal dan kecerdasan mental sepanjang tempoh anda berpuasa.

Pengambilan karbohidrat kompleks daripada banyak sumber seperti buah-buahan, sayur-sayuran, kekacang, daging, telur, tenusu dan lain-lain itu amat penting untuk membekalkan tenaga sepanjang hari.

#3. Iftar dengan makanan yang menyegarkan

Iftar itu lebih penting
 untuk mengisi semula perut yang telah lama menahan lapar dan dahaga. Namun, waktu ini bukan lesen untuk kita semua melantak seperti lupa dunia.

Pengambilan protein, vitamin, mineral dan lain-lain nutrisi adalah sangat penting untuk mengecas kembali sumber tenaga yang hilang. Cuma, pastikan juadah anda itu sihat.

Menu diet berbuka puasa dan bersahur untuk anda

Sekiranya anda
berdiet dan berpuasa dalam masa yang sama
, ia tiada masalah. Apa yang perlu anda beri lebih perhatian adalah tentang menu diet berbuka puasa dan bersahur itu.

Berikut adalah contoh -jenis jenis hidangan yang mungkin boleh anda amalkan ketika iftar dan sahur:

Sahur

Antara contoh menu yang baik di waktu sahur adalah roti, biskut, nasi, telur, tenusu, minuman malt coklat berserta sayur seperti salad dan buah seperti kurma. Gunakan kreativiti anda untuk menghasilkan
juadah bersahur yang lebih sedap, mudah dan berkhasiat
.

Cadangan: Sandwic berinti telur, keju dan sos @ krim kegemaran berserta minuman coklat panas.

Menu diet berbuka puasa atau iftar

Antara contoh menu yang baik di waktu iftar adalah nasi, mi, bihun, pasta, daging, minuman teh herba, berserta sayur seperti salad dan buah seperti kurma. Gunakan kreativiti anda untuk menghasilkan
juadah berbuka puasa lebih sedap, mudah dan berkhasiat
.

Cadangan: Nasi putih berlauk sup daging, sayur timun, buah kurma berserta minuman teh hijau.

Moreh

Jangan dilupa juga waktu moreh sama ada di rumah atau di surau
usai solat tarawih ya
?

Selepas menikmati menu diet berbuka puasa, anda mungkin masih rasa lapar terutama selepas solat terawih.

Anda mungkin boleh makan pada waktu lepas isyak ini dengan hidangan yang agak ringan seperti roti, biskut dan pelbagai jenis snek sihat untuk kekal bertenaga menjalani ibadah di bulan mulia ini.

Cadangan: Bubur nasi @ lambuk berlauk daging ayam berserta minuman buah lemon atau limau.


Takut Vaksin AstraZeneca Sebabkan Keradangan Tulang Belakang? Baca Ini Dulu!

Baru-baru ini, terdapat laporan baharu berkenaan kesan vaksin AstraZeneca. Apakah yang begitu menarik mengenai laporan ini sehingga ramai yang mula mencari kata kunci “
AstraZeneca kesan sampingan”
 di Google?

 Ini yang anda perlu tahu mengenainya.

Untuk mendapatkan lebih banyak info berkenaan COVID-19, anda boleh klik
di sini
.

Vaksin Astrazeneca kurangkan risiko jangkitan COVID-19

Pada saat COVID-19 melanda dunia sejak dua tahun yang lalu, vaksin merupakan senjata terampuh buat masa sekarang untuk melawan jangkitan virus ini.

Vaksin berfungsi ‘mengajar’ sistem imun tubuh kita untuk bagaimana melawan jangkitan yang berpunca daripada sesuatu virus tersebut.

Dalam kes ini, sudah tentulah virus COVID-19.

Bagi syarikat pengeluar vaksin AstraZeneca
, mereka mengeluarkan vaksin COVID-19 yang dipasarkan dengan jenama Vaxzevria.

Namun, jenama ini jarang disebut kerana ia lebih dikenali dengan nama vaksin AstraZeneca sahaja.

Bagi individu yang mengambil vaksin jenama ini, mereka memerlukan dua dos bagi melengkapkan status imunisasi penuh.

Dos kedua akan diberikan dalam tempoh empat hingga 12 minggu selepas dos yang pertama.

Berdasarkan perkembangan jangkitan yang telah menyebabkan kemunculan varian-varian baharu,
penerima vaksin AstraZeneca
 turut memerlukan suntikan dos tambahan atau
booster
.

Suntikan booster ini akan meningkatkan tahap imuniti badan untuk melawan jangkitan COVID-19.

Di Malaysia dan kebanyakan negara-negara lain, penerima suntikan AstraZeneca akan diberikan suntikan
booster
 daripada vaksin Pfizer/BioNTech
.

Kesan vaksin AstraZeneca boleh sebabkan keradangan tulang belakang?

Jika anda menaip “A
strazeneca kesan sampingan
” di enjin carian internet seperti Google, anda akan menemukan pelbagai berita dan maklumat berkenaan kesan sampingan vaksin jenis ini.

Namun yang terbaharu, carian “
astrazeneca kesan sampingan
” di Google akan menunjukkan satu berita mengenai kesan sampingan yang menyebabkan keradangan tulang belakang.

Pada 14 Januari 2022, pengawal selia ubat-ubatan Eropah telah mencadangkan penambahan satu lagi kesan vaksin AstraZeneca yang terkini, iaitu sejenis keradangan tulang belakang yang dikenali sebagai mielitis melintang (
transverse myelitis
).

Apa itu mielitis melintang
? Mielitis melintang merupakan sejenis keradangan yang berlaku pada kedua-dua sisi, satu bahagian saraf tunjang.

Gangguan saraf ini selalunya akan merosakkan bahan penebat yang meliputi gentian sel saraf (myelin).

Mielitis melintang akan mengganggu mesej yang dihantar oleh saraf tunjang ke seluruh badan.

Ini boleh menyebabkan kesakitan, kelemahan otot, kelumpuhan, masalah deria, atau masalah pundi kencing dan juga usus.

Namun anda perlu ketahui bahawa kesan sampingan ini amat jarang berlaku.

Malah, pihak jawatankuasa keselamatan Agensi Perubatan Eropah (EMA) telah menjelaskan bahawa kebaikan atau manfaat vaksin AstraZeneca ini masih kekal sama.

Jumpa doktor dengan segera jika alami kesan vaksin AstraZeneca ini

Anda perlu mendapatkan bantuan kecemasan dengan segera jika alami sebarang simptom atau gejala mielitis melintang ini.

Antara simptom yang perlu anda perhatikan ialah:

Rasa sensasi yang tidak normal:
 Sesetengah individu yang mengalami mielitis melintang melaporkan sensasi kebas, kesemutan, kesejukan atau rasa terbakar. Sesetengah individu juga akan menjadi sangat sensitif terhadap sentuhan ringan, pakaian, atau terhadap haba atau rasa sejuk yang melampau

Rasa sakit:
 Kesakitan mungkin bermula secara tiba-tiba di bahagian bawah belakang anda. Kesakitan yang tajam mungkin akan berlaku pada kaki, lengan, atau di sekitar dada atau perut anda. Rasa sakit ini mungkin berbeza-beza berdasarkan bahagian saraf tunjang anda yang terjejas

Masalah pundi kencing dan usus:
 Anda mungkin akan
lebih kerap membuang air kecil
, mengalami masalah kencing tidak lawas, atau sukar untuk membuang air kecil. Anda juga mungkin akan mengalami masalah sembelit

Rasa lemah pada bahagian lengan dan kaki:
 Sesetengah individu mungkin terasa berat pada bahagian kaki mereka. Rasanya seolah-olah mereka perlu mengheret kaki mereka untuk bergerak. Malah, ada yang mungkin mengalami kelumpuhan jika gangguan saraf yang dialami begitu teruk

Berjumpa dengan doktor dalam kadar segera boleh mengurangkan risiko komplikasi yang lebih buruk daripada berlaku.

Kesan vaksin AstraZeneca lain

Sekali lagi ditegaskan bahawa, kesan sampingan yang menyebabkan keradangan tulang belakang ini sangat jarang berlaku.

Kemungkinannya untuk berlaku itu ada, namun kadar kekerapannya amat rendah di seluruh dunia.

Selain daripada kesan sampingan tersebut, anda mungkin akan mengalami kesan sampingan lain yang lebih biasa dan lebih ringan.

Antara kesan vaksin AstraZeneca yang lebih ringan ialah:

Badan berasa letih

Lokasi suntikan menjadi bengkak, sakit, sengal atau gatal

Sakit kepala

Sakit otot

Sakit sendi

Loya tekak

Demam

Anda juga mungkin akan mengalami cirit-birit
, muntah-muntah, kesakitan seperti jangkitan flu dan kekurangan tenaga.

Namun, kesan-kesan ini agak jarang berlaku dan nisbah kekerapan ia berlaku ialah 1 orang dalam setiap 100 individu.

Kesan sampingan ini juga boleh berlaku
 dalam kalangan penerima vaksin jenama lain.

Manfaat lebih tinggi daripada kesan sampingan

Pada masa ini, vaksin bukan lagi pilihan tetapi satu-satunya cara untuk mencegah jangkitan dengan berkesan.

Kesan sampingan vaksin yang berlaku ini hanyalah bersifat ringan dan sementara sahaja.

Anda perlu mengetahui bahawa manfaat yang diberikan oleh vaksin ini jauh lebih besar daripada kesan sampingan yang anda alami.


Ini Yang Anda Perlu Ketahui Mengenai Biopsi Paru-paru!

Definisi

Apa itu Biopsi Paru-paru?

Biopsi paru-paru ialah prosedur mengambil cebisan kecil tisu paru-paru yang tidak normal dengan menggunakan jarum. Ia dilakukan oleh ahli radiologi (doktor yang pakar dalam x-ray dan imbasan).

Mengapa Biopsi ini dilakukan?

Ia dijalankan untuk mengenalpasti penyakit anda. Biopsi ini sering dilakukan untuk:

Mendiagnosis penyakit paru-paru, seperti sarcoidosis atau fibrosis pulmonari. Dalam kes terpencil,
biopsi paru-paru boleh dilakukan untuk radang paru-paru yang teruk
, terutamanya jika diagnosis tidak jelas.

Mendiagnosis kanser paru-paru.

Menilai apa-apa kelainan yang dilihat pada ujian lain, seperti x-ray di dada atau imbasan CT. Biopsi paru-paru biasanya dilakukan apabila ujian lain tidak dapat mengenal pasti punca penyakit paru-paru.

Fahami Risiko-risikonya

Apakah faktor risiko biopsi paru-paru?

Biopsi ini pada umumnya merupakan prosedur yang selamat. Risiko menjadi tinggi sekiranya anda mempunyai penyakit paru-paru.
Jika anda mengalami masalah pernafasan yang teruk
, pernafasan anda mungkin terganggu untuk masa yang singkat selepas biopsi.

Bronkoskopi dan biopsi jarum  biasanya lebih selamat daripada biopsi terbuka atau VATS, tetapi VATS dan biopsi terbuka membolehkan sampel paru-paru yang lebih  baik dikeluarkan. Sampel yang baik membantu mengenalpasti masalah paru-paru dan menentukan rawatan terbaik. Biopsi jarum atau bronkoskopi tidak memerlukan anestesia umum, jadi anda tidak perlu bermalam di hospital dan tiada kesan sampingan anestesia dapat dielakkan. Doktor anda akan membincangkan sebarang risiko dengan anda.

Biopsi ini boleh meningkatkan risiko anda untuk mengalami kempis paru-paru semasa biopsi. Doktor meletakkan tiub di dalam dada anda untuk memastikan paru-paru anda terus mengembang ketika kawasan yang terlibat dalam proses penyembuhan.

Pengidap penyakit paru-paru mempunyai peluang yang sangat kecil untuk mati akibat biopsi. Sekiranya anda menerima anestesia umum, terdapat kemungkinan kematian yang sangat kecil daripada komplikasi yang berkaitan dengan anestesia umum.

Proses

Bagaimana Persedian untuk Biopsi ini?

Sebelum menjalankan prosedur biopsi ini, anda harus berbincang dengan doktor tentang sebarang kebimbangan yang anda miliki berkaitan prosedur ini. Anda juga harus berbincang tentang keadaan kesihatan anda dan ubat yang digunakan baru-baru ini. Doktor anda akan memaklumkan kepada anda waktu berhenti makan dan minum sebelum biopsi. Ikuti arahan dengan tepat atau pembedahan anda mungkin dibatalkan. Jika doktor anda telah mengarahkan anda untuk mengambil ubatan anda pada hari pembedahan, sila berbuat demikian dengan menggunakan air yang sedikit .

Apa yang terjadi semasa Biopsi ini dilakukan?

Biopsi paru-paru biasanya mengambil masa kurang dari 45 minit. Ia dilakukan dengan memasukkan jarum melalui dada dan ke paru-paru anda.

Ahli radiologi boleh menggunakan imbasan x-ray, CT atau ultrasound untuk membantu menentukan tempat mengambil sampel. Ahli radiologi akan memasukkan jarum di antara tulang rusuk anda, dan ke kawasan yang tidak normal di dalam paru-paru anda. Mereka akan menggunakan jarum untuk mengambil contoh kecil tisu paru-paru.

Sampel akan diperiksa di bawah mikroskop untuk mengetahui punca masalah anda.

Pemulihan

Apakah yang terjadi selepas Biopsi Paru-paru?

Anda boleh pulang ke rumah selepas beberapa jam. Anda akan dapat kembali bekerja pada hari berikutnya kecuali jika anda dimaklumkan sebaliknya.

Doktor anda akan berbincang tentang sebarang rawatan atau perjumpaan susulan yang anda perlukan.

Jika anda mempunyai sebarang pertanyaan atau kebimbangan, sila rujuk dengan doktor atau pakar bedah anda untuk maklumat lanjut.

Pemulihan

Apakah yang terjadi selepas Biopsi Paru-paru?

Kesakitan

Pneumothorax (koleksi udara)

Tindak balas alahan

Pendarahan di tempat biopsi

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Obstruksi Usus

Definisi

Apa itu Obstruksi Usus?

Obstruksi usus adalah sekatan yang menghalang makanan atau cecair daripada masuk melalui usus kecil atau usus besar (kolon) anda.

Apakah kebarangkalian Obstruksi Usus?

Sila berbincang dengan doktor anda untuk maklumat lanjut.

Simptom-simptom

Apakah simptom-simptom Obstruksi Usus?

Simptom-simptom biasa bagi obstruksi usus adalah:

Sakit kekejangan pada abdomen yang datang dan pergi

Hilang selera makan

Sembelit

Muntah

Tidak boleh membuang air besar atau kentut

Bengkak pada abdomen

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Obstruksi Usus?

Punca yang paling biasa menyebabkan obstruksi usus dalam kalangan orang dewasa adalah:

Usus melekat – jalur tisu serat di dalam ruang abdomen yang boleh terbentuk selepas pembedahan abdomen atau pelvik

Kanser kolon

Bagi kanak-kanak, punca yang paling biasa menyebabkan obstruksi usus adalah usus berteleskop (intususepsi).

Sebab-sebab lain bagi obstruksi usus termasuklah:

Hernia – sebahagian daripada usus yang terkeluar ke dalam bahagian badan anda yang lain

Penyakit inflamatori usus, seperti penyakit Crohn

Divertikulitis – keadaan yang mana terdapat kantung kecil, tersembul keluar (divertikula) di dalam saluran penghadaman yang menjadi radang atau dijangkiti

Kolon terbelit (volvulus)

Najis tersangkut

Faktor-faktor Risiko

Apakah yang meningkatkan risiko saya kepada Obstruksi Usus?

Terdapat pelbagai faktor risiko bagi obstruksi usus, seperti:

Pembedahan abdomen atau pelvik, yang mana sering menyebabkan pelekatan – obstruksi usus yang biasa terjadi

Penyakit Crohn, yang mana menyebabkan dinding usus menebal dan menyempitkan ruang laluan usus

Kanser di dalam abdomen, terutamanya jika anda menjalani pembedahan bagi membuang tumor abdomen atau terapi radiasi

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Obstruksi Usus didiagnosis?

Pertama, doktor akan menekan abdomen anda untuk diperiksa. Doktor kemudian akan menggunakan stetoskop untuk mendengar sebarang bunyi yang dihasilkan. Jika terdapat benjolan keras atau jenis bunyi tertentu, terutamanya pada kanak-kanak, mungkin membantu dalam menentukan sama ada obstruksi berlaku atau tidak.

Ujian-ujian lain termasuklah:

Ujian darah bagi melihat kiraan darah, fungsi hati dan buah pinggang, dan paras elektrolit

X-ray

Pengimbas CT

Kolonoskopi, tiub fleksibel bercahaya yang digunakan oleh doktor anda bagi melihat usus besar anda

Enema berserta kontrast

Bagaimana pesakit Obstruksi Usus dirawat?

Rawatan bergantung kepada lokasi dan keterukan obstruksi. Jangan cuba untuk merawat masalah ini di rumah. Rawatan yang sesuai bergantung kepada jenis obstruksi usus.

Bagi obstruksi separuh atau ileus, ia mungkin boleh dirawat dengan hanya merehatkan usus dan diberi cecair intravena (IV). Rehatkan usus bermaksud anda akan diarahkan supaya jangan makan apa-apa, atau hanya ambil cecair jernih sahaja, semasa waktu tersebut. Jika punca obstruksi telah diketahui, doktor anda akan merawat  punca tersebut juga.

Merawat dehidrasi sangat penting. Doktor anda akan memberi cecair IV kepada anda bagi membetulkan semula ketakseimbangan elektrolit. Kateter akan dimasukkan ke dalam pundi kencing anda bagi mengeluarkan urin.

Satu tiub mungkin perlu dimasukkan melalui hidung anda dan terus ke dalam kerongkong, perut, dan usus bagi melegakan:

Tekanan

Bengkak

Muntah

Jika masalah anda disebabkan oleh penggunaan ubat tahan sakit narkotik, doktor anda boleh mempreskripsi ubat yang dapat mengurangkan kesan narkotik terhadap usus anda,

Pembedahan akan diperlukan jika kaedah-kaedah ini gagal atau simptom anda menjadi bertambah buruk. Rawatan bagi kes ini biasanya memerlukan anda untuk tinggal di hospital. Anda akan diberi cecair IV, kerana selain daripada melegakan dehidrasi, ia juga boleh bantu mencegah kejutan semasa pembedahan.

Komplikasi teruk bagi obstruksi usus boleh menyebabkan kerosakan kekal pada usus anda. Sekiranya perkara ini berlaku, doktor bedah akan melakukan pembedahan bagi membuang sebahagian tisu mati dan menyambung semua dua bahagian hujung usus anda yang sihat.

Walaupun ubat yang dipreskripsi tidak boleh merawat obstruksi itu sendiri, ubat ini boleh bantu mengurangkan rasa mual anda sehingga pendekatan seterusnya akan dilakukan. Contoh ubat yang mungkin dipreskripsi oleh doktor anda ialah:

Antibiotik bagi mengurangkan jangkitan

Ubat antimual bagi mengelakkan anda daripada muntah

Pelega kesakitan

Anda tidak seharusnya mengabaikan simptom-simptom obstruksi usus atau cuba untuk merawat obstruksi usus ini di rumah.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Obstruksi Usus?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


6 Resepi Bubur Bayi 6 Bulan Ke Atas Yang Anda Boleh Cuba, Si Manja Pasti Suka!

Pernahkah ibu bapa terfikir mengenai resepi makanan bayi 6 bulan ke atas yang sedap,
menarik dan berkhasiat buat si comel anda
?

Bagi memastikan bayi membesar dengan sempurna, aspek pemakanan mereka perlu dijaga dengan sempurna.

Selepas bayi dilahirkan, mereka akan bergantung sepenuhnya terhadap susu ibu.

Selepas itu, anda boleh mula
beralih kepada susu formula
 atau susu segar jika tidak mampu meneruskan penyusuan susu badan.

Makanan apakah yang paling sesuai buat bayi selain susu? Jawapannya adalah bubur.

Namun begitu, apakah resepi resepi makanan bayi 6 bulan ke atas yang paling baik? Sila ikuti artikel ini dengan lebih lanjut untuk mengetahui mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Bayi 6 bulan & makanan pejal

Mungkin akan ada ibu bapa yang tertanya-tanya umur berapa yang paling sesuai untuk memberi bayi
makanan pejal
?

Ada yang akan menjawab setahun, kurang setahun, lebih setahun atau pelbagai lagi jawapan yang boleh mereka fikirkan.

Sebenarnya, umur yang paling sesuai untuk bayi mula makan makanan pejal adalah 6 bulan.

Ini sesuai dengan saranan WHO dan UNICEF yang menjadikan umur 6 bulan ini sebagai umur optimum bagi bayi mula cuba makanan pejal.

Ini kerana, bayi 6 bulan secara umumnya sudah mempunyai
sistem penghadaman
 yang agak matang dan sedia untuk mula menerima makanan.

Selain itu, bayi 6 bulan juga selalunya sudah mula pandai menelan makanan pejal.

Resepi makanan bayi 6 bulan ke atas

Antara makanan pertama yang boleh ibu bapa berikan kepada bayi adalah puri atau bubur. Persoalannya, apakah jenis bubur yang sesuai untuk bayi anda?

Berikut merupakan resepi bubur bayi yang boleh anda cuba sediakan buat si comel anda.

1. Bubur nasi dengan susu ibu

Hakikatnya, tiada makanan yang mampu menggantikan susu ibu. Oleh itu, apa kata jika anda campurkan bubur nasi dengan susu ibu?

Sudah pasti ia akan penuh khasiat dan nutrisi serta disukai oleh bayi. Bahan yang diperlukan adalah nasi dan susu ibu.

Cara memasaknya adalah seperti berikut:

Cuci beras bersih-bersih dan kisar halus. Masukkan air dan biarkan bubur mereneh

Kacau sekurang-kurangnya 10 minit dalam api perlahan. Kemudian, sedia untuk dihidang!

Baca juga:

Resepi makanan bayi 6 bulan ke atas #2: Bubur nasi dengan ayam

Ini merupakan bubur nasi yang paling sedap dan merupakan kegemaran ramai individu tanpa mengira usia.

Bahan-bahan yang diperlukan adalah beras dan ayam bahagian dada.

Cara memasaknya adalah seperti berikut:

Cuci beras bersih-bersih dan kisar halus

Rebus dada ayam sehingga masak. Biarkan seketika sehingga sejuk

Masukkan sedikit sup ayam tadi bersama dada ayam ke dalam pengisar

Masak beras bersama air di dalam periuk. Biarkan ia mereneh dalam api perlahan

Kacau sekurang-kurangnya 10 minit. Setelah mendidih, masukkan ayam yang dikisar ke dalam bubur tadi

Masukkan sedikit lagi lebihan sup ayam. Kacau lagi

Kemudian, sedia untuk dihidang!

Resepi makanan bayi 6 bulan ke atas #3: Bubur nasi dengan kentang

Jika bayi anda sudah mencapai usia 9 bulan ke atas, anda mungkin boleh cuba tawarkannya bubur nasi bersama kentang.

Kentang sangat sesuai untuk dicampurkan ke dalam bubur nasi bayi kerana ia merupakan sumber karbohidrat yang baik.

Bahan untuk bubur nasi bersama kentang ialah beras dan kentang.

Cara memasaknya adalah seperti berikut:

Sangai beras dan goreng tanpa minyak

Kisar beras sehingga hancur

Masukkan beras, kentang yang dicincang kecil dan sedikit air

Masak dengan api perlahan

Lenyekkan kentang sebelum diberi kepada si manja

Resepi makanan bayi 6 bulan ke atas #4: Bubur nasi dengan bayam

Bayi semakin besar dan boleh makan sayur?

Selain brokoli,
bayam juga amat sesuai untuk diberikan kepada si comel
 anda. Cuma, pastikan anda menghirisnya kecil-kecil terlebih dahulu.

Bahan-bahannya ialah beras dan bayam.

Cara memasaknya adalah seperti berikut:

Sangai beras dan goreng tanpa minyak

Kisar beras sehingga hancur

Masukkan beras, bayam yang dicincang kecil dan sedikit air

Masak dengan api perlahan

Lenyekkan bayam sebelum diberi kepada bayi

Tips lain: Sama seperti brokoli, membasuh dengan melalunya di bawah air sahaja tidak mencukupi untuk sayur bayam. Anda perlu merendamnya dalam air sekurang-kurangnya 30 minit supaya semua kutu dan serangga yang tersembunyi di dalamnya keluar.

Selain daripada bubur nasi, terdapat pelbagai lagi makanan lain yang sangat sesuai buat bayi yang berumur 6 bulan ke atas.

Berikut merupakan antara resipi-resipinya:

Resepi makanan bayi 6 bulan ke atas #5: Puri sayur-sayuran

Bahan-bahan yang diperlukan:

1⁄2 cawan sayur pilihan anda

Air yang secukupnya untuk mengukus

Cara memasak:

Masukkan sayur pilihan anda ke dalam pengukus, letakkan di atas air mendidih dan kukus selama 15 minit atau sehingga ia lembut

Kisar dengan sedikit air ataupun sup ayam yang secukupnya. Kalau sudah cukup lembut, anda juga boleh lenyekkan sayur pilihan anda sehingga ia menjadi puri

Puri sayur-sayuran
 boleh diberi begitu sahaja pada mula-mula untuk mengikuti
4 days wait rule
 apabila memperkenalkan makanan baru kepada si manja

6. Puri buah-buahan

Bahan-bahan yang diperlukan:

1 biji buah pilihan anda yang telah dibersihkan, dibuang kulit, bijinya dan dipotong kepada saiz kecil supaya ia cepat lembut

1 cawan air

Cara memasak resepi makanan bayi 6 bulan ke atas ini adalah:

Tuang air ke dalam kuali dan didihkan

Masukkan buah pilihan anda ke dalam periuk. Tutup dan renehkan selama 10 minit atau sehingga buah tersebut menjadi lembut

Lenyek buah tersebut dengan menggunakan garpu sehingga menjadi puri atau anda juga boleh kisarkan ia dengan mesin pengisar

Puri buah-buahan boleh diberi begitu sahaja ataupun dicampur dengan susu ibu. Ia sebenarnya terpulanglah kepada citarasa anda sendiri


Susukan Anak Orang Lain Tanpa Izin? JANGAN BUAT! Ini Bahaya Yang Kita Tak Nampak

Kalau anda merupakan pengguna tegar media sosial, pasti anda telah terbaca satu cerita mengenai kekecewaan seorang wanita setelah sahabat baiknya bertindak menyusukan anaknya tanpa izin. Ramai orang ambil berat mengenai tabiat
mencium bayi
 semasa kecil, tetapi bagaimana pula dengan pemberian susu ibu menyusu, lebih-lebih lagi tanpa keizinan ibu kandung?

Menurut mangsa, rakan baiknya telah menyusukan anaknya atas dasar ‘kasihan’. Tambahnya lagi, sahabat baiknya itu hanya ingin menghentikan tangisan anaknya.

Tetapi, bolehkah ibu lain menyusukan anak orang lain? Lazimnya, penyusuan
bayi baru lahir eksklusif
 untuk ibu kandung sahaja.

Menjawab persoalan di atas, jawapannya, boleh! Tetapi, ada beberapa risiko yang perlu anda fikirkan. Susu ibu menyusu mempunyai komposisi yang berbeza-beza. Jadi, bukan semua bayi boleh ‘bertahan’ dengan susu badan orang lain!

Dalam artikel kali ini kami akan terangkan serba sedikit mengenai kebaikan susu ibu menyusu dan bahaya menyusukan anak dengan susu daripada dua orang wanita yang berbeza.

Untuk mendapatkan lebih banyak info tentang Keibubapaan, sila dapatkannya
di sini.

Kebaikan susu ibu menyusu

Tidak dinafikan, ada banyak kebaikan susu ibu kepada bayi. Antaranya, ia dapat melindungi bayi daripada pelbagai jenis penyakit untuk jangka masa pendek dan panjang.

Bayi yang menyusu susu ibu juga didapati kurang berisiko untuk menghidap asma, obesiti, diabetes jenis 1 dan sindrom kematian bayi mendadak
(SIDS)
.

Bukan itu sahaja, bayi juga tidak akan mengalami jangkitan telinga dan sakit perut sekerap bayi lain yang tidak minum susu ibu.

Tetapi, bagaimana pula sekiranya bayi disusukan oleh wanita lain yang bukan ibu kandungnya sendiri?

Sebenarnya, berkongsi susu ibu bukanlah sesuatu yang baharu. Dalam sesetengah budaya, amalan ini masih lagi hidup sehingga sekarang.

Sebelum ini, tidak ada cara lain untuk membekalkan anak dengan nutrisi yang mencukupi melainkan melalui susu ibu itu sendiri.

Tanpa susu ibu, bayi tersebut mungkin tidak dapat hidup lama. Jadi, salah satu cara untuk wanita zaman dahulu mengatasi masalah ini adalah dengan menjadi ibu susuan.

Walau bagaimanapun, kini masalah ini boleh diatasi dengan munculnya
susu formula
. Disebabkan teknologi yang kian berkembang, susu formula pada zaman sekarang juga menyerupai susu ibu.

Kandungan nutrisi yang seakan-akan sama juga dapat membantu bayi membesar dengan sihat walaupun tanpa susu ibu.

Anak disusukan wanita lain, apakah bahayanya?

Susu ibu merupakan sejenis cecair badan. Sekiranya ibu tidak berhati-hati,
penyusuan oleh dua orang
 wanita yang berbeza boleh mencetuskan penyakit.

Sebagai contoh, penyakit seperti hepatitis, HIV dan banyak jenis STD boleh merebak melalui susu ibu.

Bukan itu sahaja, bayi juga mungkin akan mengalami
kesan sampingan
 sekiranya ibu susuan sedang mengambil ubat-ubatan tertentu, minum minuman berkafein atau yang mengandungi alkohol.

Bahan-bahan dalam minuman ini juga boleh masuk ke dalam badan bayi melalui susu ibu.

Bukan itu sahaja, diet yang berbeza juga boleh memberikan impak negatif terhadap kesihatan anak.

Sebagai contoh, sekiranya wanita tersebut sering minum kopi, kandungan kafein dalam susu badannya boleh menyebabkan anak terjaga dan susah tidur malam!

Bayi yang disusukan orang lain juga boleh menjadi keliru dan mula ‘buat perangai’. Oleh sebab itu, mungkin sukar untuk ibu kandung kembali
menyusukan anak
 setelah disusukan oleh orang lain.

Jangan lupa, ada juga kesan dari segi emosi, terutamanya terhadap ibu kandung. Dalam kes ini, nampak jelas bahawa ibu kandung rasa sangat tertekan dan sedih disebabkan tindakan rakan baiknya.

Sebenarnya ini bukanlah sesuatu yang baharu. Menurut kajian yang dimuatkan di dalam
Asian Journal of Transfusion Science
, lebih banyak keluarga akan mengalami masalah tidak disangka-sangka setelah menerima susu yang ‘didermakan’ ahli keluarga sendiri.

Malah, ada risiko ahli keluarga tersebut mempunyai sejarah penyakit yang tidak diketahui!

Baca juga:

11 Jenis Makanan Ini Ibu Menyusu Perlu Ambil Dan Elak Jika Baby Ada Jaundis

Pipi Bayi Berkudis Selepas Menyusu Badan? Ini Cara Untuk Atasi Ruam Ekzema!

Kandungan susu ibu menyusu berbeza mengikut individu

Bukan semua susu ibu menyusu itu sama. Komposisinya juga mungkin berbeza mengikut individu.

Oleh sebab itu,
ibu yang boleh menyusu
 tidak digalakkan untuk menyusukan anak orang lain, lebih-lebih lagi tanpa persetujuan ibu kandungnya.

Antara
risiko penyusuan bayi
 baru lahir oleh ibu susuan adalah:

Perbezaan
komposisi susu
 ibu mungkin bakal mendatangkan masalah kesihatan, lebih-lebih lagi jika bayi tidak sama umur atau di dalam fasa perkembangan yang berbeza.

Bayi sendiri mungkin tidak mahu disusukan jika bukan oleh ibunya sendiri.

Ada risiko jangkitan (pada wanita dan juga bayi).

Penghasilan susu ibu kandung mungkin terjejas.

Walau bagaimanapun, sekiranya anda tidak boleh menyusukan anak atau mengalami
masalah penyusuan
, ada beberapa alternatif yang boleh diambil.

Antaranya:

Jika anda boleh
pam susu
, simpan susu dalam botol untuk anak.

Berikan
susu formula
 sekiranya anak boleh minum kedua-dua susu badan dan susu formula.

Bercakap dengan doktor tentang masalah anda. Doktor mungkin dapat memberikan nasihat untuk menyelesaikan masalah yang dihadapi.

Kesimpulannya, kandungan susu ibu menyusu berbeza mengikut individu. Dari segi etika, jelas bahawa penyusuan yang tidak mendapat persetujuan si ibu kandung adalah tidak beradab. Sebagai ibu, hormatilah hak setiap ibu lain yang hanya inginkan penyusuan
susu ibu eksklusif
 untuk bayi mereka sendiri.


Makan Tak Ingat Dunia? Ini Mesti Tanda Nak Period, Ada 5 Cara Mudah Untuk Atasinya

Wanita boleh alami
pelbagai jenis simptom sebelum mereka haid
, salah satu daripadanya adalah kerap lapar sebelum period.

Ia bukanlah satu fenomena asing malah hampir 90% wanita yang melalui fasa prahaid boleh mengalami simptom seperti kelesuan, peningkatan pada selera makan, ketidakstabilan emosi dan sakit payudara.

Walau bagaimanapun, keadaan ini tidak boleh didiagnosis sewenang-wenangnya tanpa bantuan doktor perubatan.

Ini berikutan,
peningkatan pada selera makan merupakan simptom umum yang turut dialami oleh mereka yang mempunyai penyakit lain
 seperti kecelaruan lewah (
binge-eating disorder
).

Pasti anda tertanya-tanya, kenapa wanita yang prahaid lebih cenderung untuk mendapat permasalahan ini.

Teruskan membaca untuk tahu dengan lebih lanjut.

Untuk mendapatkan lebih banyak info tentang Kesihatan Wanita, sila dapatkannya
di sini.

Makan banyak bantu redakan ketidakstabilan emosi

Terdapat paten pada corak pemakanan wanita yang berada dalam fasa prahaid.

Kajian menunjukkan peningkatan pada
 jumlah hormon estrogen dan progesteron boleh meningkatkan kecenderungan seseorang itu untuk mengambil makanan yang tinggi gula
 dan karbohidrat.

Oleh sebab itulah, mereka yang mengalaminya kebiasaannya obses dengan makanan ringan seperti coklat, gula-gula dan sebagainya.

Pengambilan makanan tersebut dapat
meredakan ketidakstabilan emosi dan kelesuan
 yang dialami sepanjang tempoh prahaid.

Makanan yang mengandungi gula boleh meningkatkan rembesan bahan kimia serotonin yang berupaya untuk menimbulkan rasa gembira pada diri seseorang itu.

Jadinya, kerap lapar sebelum period sememangnya normal.

Pun begitu, kira-kira 5% wanita yang mengalami haid berisiko untuk didiagnosis dengan satu keadaan yang lebih serius sepanjang tempoh prahaid.

Keadaan tersebut juga boleh menyebabkan
nafsu makan meningkat sebelum haid
.

Ia dikenali sebagai kecelaruan disforia prahaid (
premenstrual dysphoric disorder,
PMDD). Dalam bahasa mudah, ia seperti sindrom prahaid, namun lebih teruk.

Mereka yang mengalaminya turut
berisiko untuk mendapat simptom murung dan perubahan mood mendadak.

Terdapat juga kajian yang menunjukkan mereka yang mengalami masalah pada kitaran haid seperti haid tidak teratur lebih mudah untuk mendapat simptom makan banyak.

Kerap lapar sebelum period, tip mengelakkannya

Setiap individu memerlukan bantuan berbeza untuk mengatasi masalah makan banyak sepanjang menempuhi fasa prahaid.

Ada wanita yang boleh mengawal atur gaya hidup mereka namun ada juga yang memerlukan rawatan farmakologikal dan bantuan pakar untuk menyelesaikan masalah tersebut.

Antara langkah yang boleh diambil adalah:

#1 Akui anda sebenarnya ada masalah makan banyak

Tiada faedahnya anda mempertahankan masalah makan banyak dengan pelbagai jenis alasan yang kadangkala tidak masuk akal.

Perubahan pada diri dan gaya hidup
 seseorang sukar berlaku sekiranya mereka tidak mengakui masalah yang sedang dialami.

Jika anda sememangnya tidak menyedari akan
corak pemakanan anda yang meningkat naik
, anda boleh rekodkan dalam diari makanan dan pantau dari semasa ke semasa.

Melalui rekod tersebut, anda boleh lihat tahap keterukan masalah makan banyak terutamanya ketika fasa prahaid.

Kerap lapar sebelum period #2 Diet sihat

Anda mungkin rasa gatal tangan hendak menempah makanan segera seperti piza dan sebagainya ketika nafsu makan menguasai diri.

Namun, seperti
nutrisi karbohidrat ringkas yang terdapat dalam makanan segera
, makanan sihat yang mengandungi karbohidrat kompleks juga boleh
meredakan masalah emosi tidak stabil
 dan kelesuan yang dialami.

Anda boleh menyediakan makanan sihat seperti:

Oat

Kekacang

Buah-buahan

Sayur-sayuran

Yogurt

Minuman herba seperti teh

Jika anda betul-betul mengidam makanan manis seperti coklat, ambil dalam kuantiti sedikit. Cukup untuk melangsaikan keinginan tersebut.

#3 Senaman sebagai langkah untuk elak kerap lapar sebelum period

Terdapat pelbagai cara sihat yang boleh diamalkan untuk meredakan masalah ketidakstabilan emosi dan kelesuan selain makan.

Antaranya adalah senaman. Anda
 tidak perlu pergi ke gim atau melakukan sebarang senaman berat jika anda tidak mahu.

Aktiviti sederhana seperti berjalan dan berjoging juga boleh meningkatkan rembesan bahan kimia yang boleh mempengaruhi mood seseorang seperti endorfin.

Pertubuhan Kesihatan Sedunia (WHO) menyarankan setiap individu untuk melakukan
 sekurang-kurangnya 150 minit aktiviti sederhana dalam tempoh seminggu
.

Ia baik untuk kesihatan fizikal dan mental.

#4 Dapatkan bantuan daripada golongan profesional untuk atasi kerap lapar sebelum period

Masih gagal kawal nafsu makan? Dapatkan bantuan pakar.

Anda boleh berjumpa dengan pakar pemakanan dan menghadiri sesi psikoterapi bagi mengenal pasti isu dan belajar cara untuk
mengawal nafsu makan sepanjang tempoh prahaid.

Terdapat masalah kesihatan lain yang turut boleh mengundang berlakunya masalah makan banyak, seperti
mereka yang mengalami masalah keresahan dan kemurungan.

Keadaan kesihatan tersebut lebih cenderung untuk mendorong berlakunya masalah makan banyak.

Baca juga:

#5 Pastikan anda mempunyai sistem sokongan yang kuat

Tidak kiralah sama ada ahli keluarga yang lain, suami atau rakan, pastikan anda mempunyai sistem sokongan bagi menggalakkan anda untuk menempuh permasalahan ini.

Anda juga boleh menggunakan platform di atas talian bagi mendapatkan input daripada mereka yang lebih berpengalaman.

Konklusi

Peningkatan kerap lapar sebelum period normal bagi setiap wanita.

Walau bagaimanapun, jika anda mengalami peningkatan berat mendadak, kemurungan serta masalah kesihatan mental yang lain, sila dapatkan khidmat nasihat daripada doktor anda.


Diet Mediterranean Tingkatkan Prestasi Senaman dengan Pantas! Boleh Cuba Lepas Ni

Pernahkah anda semua mendengar mengenai sejenis diet pemakanan yang dinamakan sebagai diet Mediterranean? Seperti namanya, ia adalah jenis-jenis makanan yang berasaskan pemakanan mereka yang tinggal di negara di sekitar laut Mediterranean.

Apa yang menariknya mengenai pemakanan Mediterranean ini sehingga model pemakanan ini menjadi kajian dan terbukti bermanfaat pada tubuh? Ikutinya dengan lebih lanjut melalui artikel di bawah ini.

Diet Mediterranean tingkatkan prestasi atlet

Para penyelidik di
Saint Louis University
 telah menemui bahawa, dengan mengamalkan diet Mediterranean
boleh meningkatkan prestasi latihan ketahanan atlet hanya selepas empat hari
.

Melalui kajian yang diterbitkan dalam
Journal of the American College of Nutrition
, para penyelidik mendapati bahawa para peserta yang telah berlari sejauh lima kilometer adalah enam peratus lebih pantas setelah makan makanan Mediterranean berbanding setelah makan makanan Barat.

Para penyelidik mendapati tidak terdapat sebarang perbezaan di antara kedua-dua diet dalam prestasi ujian senaman anaerobik.

Apa yang terkandung dalam diet Mediterranean?

Diet Mediterranean mengandungi buah-buahan dan
sayur-sayuran
, kekacang, minyak zaitun dan bijirin penuh. D
iet ini juga kurang mengambil daging merah
 dan daging yang telah diproses,
susu
, lemak trans dan tepu serta g
ula halus yang diproses.

Sebagai perbandingan, diet Barat dicirikan melalui pengambilan buah-buahan, sayur-sayuran dan minyak yang tidak dimurnikan atau yang diproses secara minimum, pengambilan tinggi lemak lemak trans dan tepu, tenusu, gula halus,
minyak sayur-sayuran yang ditapis dan diproses
, garam dan makanan yang telah diproses.

Diet Mediterranean ada kesan antiradang, antioksidan

Penyelidik kanan kajian tersebut yang juga profesor dalam bidang pemakanan dan dietetik di
Saint Louis University
, Edward Weiss berkata, makanan Mediterranean adalah sangat bagus kerana mempunyai banyak manfaat terhadap kesihatan.

Beliau dan pasukannya
membuat hipotesis bahawa kesan antiradang dan antioksidan melalui diet Mediterranean
, tinggi kandungan pH alkali dan nitrat diet boleh membawa kepada prestasi latihan yang lebih baik.

Beliau turut menambah, banyak nutrien individu dalam diet jenis ini
meningkatkan prestasi senaman dengan segera atau dalam masa hanya beberapa hari.

Walau bagaimanapun, manfaat diet jenis ini juga hilang dengan cepat apabila individu beralih kepada diet Barat; menekankan pentingnya pematuhan jangka panjang terhadap diet Mediterranean.

Kajian tersebut telah melibatkan tujuh orang wanita dan empat orang lelaki dalam kajian
crossover
 urutan rawak.

Peserta berlari sejauh lima kilometer di atas treadmill sebanyak dua kali – sekali selepas empat hari dalam diet Mediterranean dan sekali lagi selepas empat hari menjalani diet Barat, dengan tempoh selama sembilan hingga 16 hari pemisahan di antara tempoh dua ujian tersebut.

Kebaikan diet Mediterranean

Weiss berkata, kajian itu mendapati masa yang diambil untuk berlari sejauh lima kilometer adalah enam peratus lebih cepat selepas mengambil diet ini berbanding diet Barat
walaupun kadar degupan jantung yang sama dan penarafan tenaga yang dirasakan.

Beliau turut menyatakan, kajian ini memberikan bukti bahawa diet yang diketahui baik untuk kesihatan juga baik untuk prestasi senaman.

Baca juga:

Tiada Gimnasium? Lakukan Senaman di Rumah

Apakah Maksud Diet yang Seimbang?

Pemakanan Sihat Untuk Kesihatan Mental

Senarai Diet Terbaik Tahun 2020

Diet Ketogenik Boleh Menyebabkan Masalah Psoriasis Lebih Teruk


Ini Jadual Waktu Makan Terbaik Turunkan Berat Badan! Tak Boleh Lepas Pukul 7 Malam?

Selain harus pandai memilih diet makanan
, anda juga perlu bijak tentukan jadual pemakanan untuk kuruskan badan agar usaha itu menjadi lebih mudah.

Jadual pemakanan yang dimaksudkan ini adalah merangkumi waktu makan utama yakni sarapan, makan tengah hari, makan malam
serta snek di antaranya
.

Persoalannya, pukul berapa anda kena makan dalam jadual pemakanan untuk kuruskan badan? Tenang, jom ikuti artikel ini untuk tahu dengan lebih lanjut!

Untuk mendapatkan lebih banyak info tentang Pemakanan Sihat, sila dapatkan
di sini
.

Kepentingan jadual pemakanan untuk kuruskan badan!

Bagi individu yang mempunyai berat badan berlebihan atau obesiti dan ingin menurunkan berat, saranan dan galakan untuk diet itu adalah sangat popular.

Disebabkan itu, mereka sudah tentu akan berusaha untuk mengawal aspek ‘apa’ serta ‘berapa’ yang dimakan. Namun, dalam masa yang sama, mereka lupa satu lagi aspek yang juga penting iaitu ‘bila’.

Menurut Niti Desai yang merupakan seorang Pakar dan Konsultan Nutrisi, ‘
timing’
anda makan adalah sama penting dengan jenis diet yang anda amalkan itu.

Kenyataan ini turut disokong oleh kajian dari Universiti Harvard yang menyetujui bahawa hanya dengan makan secara sihat tidak cukup untuk turunkan berat badan.

Ini kerana
 waktu anda makan sebenarnya boleh mempengaruhi
 aspek seperti metabolisme, kitaran tidur dan penyakit obesiti yang boleh mengganggu usaha anda itu.

Pukul berapa anda kena makan untuk kurus?

Ramai yang cenderung kurang mempedulikan waktu makan kerana menyangka bahawa ia tidak akan mendatangkan sebarang kesan dalam usaha kuruskan badan.

Anda mungkin silap tentangnya, berikut adalah jam paling ideal anda makan untuk kurus:

Sarapan

Sarapan pada waktu pagi adalah sajian yang paling penting
 dan detik paling ideal untuk anda mengambilnya adalah dalam lingkungan jam 6 ke 10 pagi.

Ini bertujuan untuk mengurangkan risiko pengumpulan lemak dalam tubuh badan di samping membuat kalian kurang berasa lapar sepanjang hari.

Menurut data dari National Weight Control Registry, 80% individu yang makan sarapan pada waktu yang dinyatakan ini mampu kurangkan 15 kg berbanding orang lain.

Snek pagi

Di antara waktu sarapan pagi dengan makan tengah hari, adalah
 tidak salah untuk anda ambil snek pagi
 walaupun ia bukanlah satu keperluan atau kepentingan.

Jika mahu ambil, adalah disarankan 2 ke 4 jam selepas sarapan pagi bagi tujuan makanan yang diambil sebelum itu mampu dihadam serta dicerna terlebih dahulu.

Makan tengah hari

Tidak kira sama ada anda di rumah atau tempat kerja,
 jangan pula sengaja tinggalkan makan tengah hari
 kononnya untuk berjimat ataupun kuruskan badan.

Dalam jadual pemakanan untuk kuruskan badan yang terbaik, waktu yang dipercayai paling ideal untuk anda makan tengah hari adalah sebelum jam 3 petang.

Menurut data dari American Journal of Clinical Nutrition yang melibatkan 300 pengamal diet, majoriti mereka berjaya turunkan berat badan jika makan lebih awal.

Snek petang

Sama seperti waktu snek pagi, juga adalah
 tidak salah untuk anda makan snek
 selepas makan tengah hari, sebelum makan malam untuk memastikan anda kekal bertenaga.

Waktu yang disyorkan turut sama yakni adalah sekitar 2 ke 4 jam selepas makan tengah hari dan sangat disarankan untuk mengambil kuantiti yang sedikit sahaja.

Makan malam

Kemudian, kita pergi pula kepada waktu makan malam yakni tempoh yang dikatakan paling berharga kerana ia biasanya dilalui bersama teman atau ahli keluarga.

Meskipun namanya makan malam,
 namun waktu yang disyorkan ini bukanlah malam,
 tetapi senja dan jam yang dikatakan paling ideal adalah sebelum 7 malam.

Menurut data dari Brigham Young University yang melibatkan 29 orang yang langsung tidak makan selepas jam 7 malam, kalori mereka mampu berkurang sebanyak 244.

Jangan lagi makan lepas pukul 7 malam ya?

Konklusinya, anda yang sedang mengikuti jadual pemakanan untuk kuruskan badan harus mematuhi setiap jam yang dicadangkan ini untuk matlamat anda yang satu itu.

Dalam erti kata lebih mudah, anda perlu elak makan selepas jam 7 malam dan sebelum jam 6 pagi kerana ia berisiko menggagalkan usaha anda untuk berdiet.

Selain itu juga, waktu yang ditegah untuk makan ini sebenarnya merupakan detik paling ideal untuk anda
berehat, bersenang dan mendapatkan tidur yang mencukupi.

Saranan kami pula, sila dapatkan waktu rehat yang cukup, bersenam dengan kuat dan berdiet dengan bijak agar anda mampu untuk menurunkan berat badan.


Tak Perlu 'Feminine Wash', Wanita Yang Ada Masalah Miss V Berbau Boleh Cuba 5 Cara Natural Ini

Ramai dalam kalangan wanita segan tetapi diam-diam ingin tahu petua hilangkan bau miss V secara semula jadi.

Lagi-lagi mereka yang sudah berkahwin, tentu akan rasa malu ketika bersama dengan suami jikalau ada masalah faraj berbau kurang enak.

Walau bagaimanapun, para wanita harus tahu bahawa kadangkala jika miss v berbau, ia merupakan satu keadaan yang normal.

Mari kita kupas isu ini selanjutnya mengenai bau faraj serta petua hilangkan bau miss V secara semula jadi.

Baca lebih lanjut tentang Kesihatan Wanita
di sini.

Normalkah jika bau faraj?

Jawapannya, ya.

Tidak semua bau faraj harus dirisaukan
. Selalunya, bau faraj akan bertukar intensitinya sepanjang kitaran haid, dan biasanya lebih kuat selepas bersenggama.

Bau faraj terjadi dengan kombinasi lendiran daripada faraj, kelenjar peluh di sekitarnya dan baki air kencing. Jika faraj anda berbau ringan sahaja, ia normal.

Faraj wanita mempunyai sistem pembersihan yang tersendiri. Walaupun telah dibersihkan dengan sabun atau air, faraj akan kembali berbau lagi setelah beberapa jam hasil daripada kombinasi cecair yang dinyatakan di atas.

Petua hilangkan bau miss V

Walaupun faraj berbau itu normal, tapi
bagi wanita yang rasa tidak selesa dengan bau yang menyengat
, ada cara tradisional untuk tanganinya seperti dicadangkan dalam perubatan Melayu lama.

Berikut cara tradisional bagi merawat masalah faraj berbau dengan menggunakan herba.

Daun kemangi

Daun Kemangi atau lebih dikenali sebagai daun
basil
, bersifat antibakteria dan antioksidan kerana mengandungi komposisi bahan kimia semula jadi
eugenol
 di dalamnya.

Jika diletakkan dalam makanan atau minuman anda selang 2 minggu, ia mampu membantu untuk membasmi kuman dan mengelakkan faraj berbau.

Namun, daun kemangi tidak digalakkan untuk dicampurkan dengan sabun kerana
faktor risiko untuk faraj menjadi kering
.

Daun sirih, petua hilangkan bau miss V yang paling popular

Seperti daun kemangi,
daun sirih juga mempunyai komposisi eugenol yang mampu membantu membasmi kuman dan mengelakkan faraj daripada berbau.

Selalunya, daun sirih akan direbus selama 10 minit sehingga pekat bagi mendapatkan ekstrak dan pati
eugenol
.

Setelah dibiarkan sejuk, air sirih tersebut boleh digunakan sebagai pencuci faraj semasa mandi.

Petua hilangkan bau miss V guna daun pandan

Selain daripada mengandungi
eugenol
 juga, daun pandan ternyata mempunyai bau wangian yang tersendiri.

Seperti daun kemangi, daun pandan selalunya dijadikan minuman.

Setelah dicuci, daun pandan akan ditumbuk secara halus. Selepas itu, ia akan ditapis untuk mengambil hanya airnya.

Rasanya memang kelat sedikit, tetapi jika
dicampurkan dengan sesudu madu dan disejukkan, ia sedap untuk diminum.

Air pandan disyorkan untuk diminum setiap hari selama tempoh 2 minggu yang pertama, dan jika ia berkesan, boleh dikurangkan kepada kadar 2 atau 3 kali seminggu.

Lidah buaya

Petua hilangkan bau miss V yang lain adalah lidah buaya atau aloe vera yang telah banyak digunakan dalam bidang farmaseutikal organik kini.

Komposisi kimia semula jadi yang ada dalam lidah buaya mampu membantu mengelakkan faraj berbau.

Cara menggunakannya sama seperti daun pandan di mana anda perlu menumbuk atau mengisar daun lidah buaya sehingga halus.

Kemudian tapiskan lendirannya dan minum bersama sesudu madu.

Minuman kesihatan ini boleh diamalkan setiap hari selama 2 minggu, dan jika bau faraj anda berkurangan, bolehlah diamalkan 2 atau 3 kali seminggu.

Kacip fatimah

Kacip fatimah telah digunakan dalam perubatan melayu berzaman lamanya
. Bukan saja bersifat antioksidan yang tinggi, tumbuhan ini juga membantu dalam pembentukan kolagen kulit.

Ia selalu dijadikan minuman seperti yang telah banyak dikomersialkan. Anda pun boleh membuat minuman sendiri di rumah.

Pertama, bersihkan 2 hingga 3 inci akar kacip fatimah dan rebuskan dalam air sehingga air rebusan menjadi separuh.

Campurkan sesudu atau dua sudu besar ke dalam gelas yang berisi air kosong dan sesudu madu.

Minuman ini boleh diamalkan setiap malam sehingga tiada lagi masalah faraj berbau.

Faraj berbau? Usah risau lagi

Petua hilangkan bau miss V dengan herba-herba yang dijelaskan mampu membantu menangani masalah faraj berbau dan kini banyak disokong oleh kajian sains.

Namun begitu, anda harus tahu bahawa pemakanan memainkan peranan penting juga.

Elakkan mengambil makanan yang berbau kuat seperti bawang mentah, petai dan jering.

Amalkan pula makanan yang kaya dengan probiotik untuk menyokong pembiakan kuman baik
 di faraj anda seperti yogurt, tempe dan sebagainya.

Jika masalah berlarutan bersama simptom lain, sila dapatkan rawatan daripada pegawai perubatan anda.


Sekejap Rasa Tak Puas, Lama Pula Rasa Penat, Berapa Lama Hubungan Intim Yang NORMAL?

Setiap individu punya keinginan berbeza sama ada mahukan
seks
 lama atau sekejap. Tetapi hakikatnya, berapa lama
hubungan seks
 patut berlaku sebenarnya? Hmmm..ini jawapan pakar.

Untuk mendapatkan lebih banyak info tentang Kesihatan Seksual, sila dapatkannya
di sini.

Tewas awal, salah lelaki atau wanita?

Seks, ia adalah salah satu daripada kenikmatan dalam kehidupan yang boleh dan perlu dikecapi oleh setiap pasangan suami isteri. Namun, sering sahaja kita disajikan dengan cerita pasangan yang ‘tewas awal’ di ranjang.

Sebagai lelaki dan suami, anda adalah nakhoda kapal laut yang sedang belayar menuju ke destinasi. Ia adalah tanggungjawab anda untuk mengemudi dan mengepalai setiap aspek kehidupan dalam alam perkahwinan termasuklah seks.

Jika anda gagal, kapal laut yang anda kawal itu pasti akan tenggelam dan karam di lautan yang penuh pancaroba.

Disebabkan itu, lelaki sering dipersalahkan setiap kali
hubungan seks
 yang dilakukan itu terlalu singkat dan kurang memuaskan. Ya, ia mungkin salah anda.

Namun, wanita juga tidak boleh lepas tangan begitu sahaja.
Hubungan intim
 melibatkan dua individu, bukan? Jadi, tidak adil untuk menyalahkan satu pihak sahaja.

Berapa lama hubungan seks perlu berlangsung?

Berbalik kepada persoalan utama artikel, berapa lama hubungan intim perlu berlangsung? Sebenarnya, terlalu banyak pendapat yang berbeza mengikut pakar masing-masing.

Menurut soal selidik yang dilakukan oleh syarikat
 kondom
 SKYN terhadap 2,000 individu dewasa, secara puratanya mereka mengatakan bahawa 28 minit adalah waktu yang paling ideal.

Manakala menurut soal selidik yang dilakukan oleh syarikat alatan seks Lovehoney terhadap 4,440 individu dewasa pula, secara puratanya mereka mengatakan bahawa 19 minit sudah memadai.

Namun, ini adalah pendapat dari orang ramai. Mungkin mereka menyatakan waktu ini adalah meliputi dari awal perlakuan hubungan seks, bukan sekadar
penetrasi
 semata-mata.

Pendapat pakar tentang berapa lama hubungan seks perlu berlangsung

Holly Richmond, Phd, seorang pakar terapi seks mengatakan nombor yang terdapat dalam soal selidik itu mungkin sedikit tinggi. Beliau menyatakan bahawa secara purata, 9 hingga 12 minit sebenarnya adalah waktu yang paling ideal untuk melakukan hubungan pentrasi.

Ini tidak termasuk waktu adegan ‘ringan-ringan’ atau
foreplay
. Jadi, ia terpulang kepada pasangan suami isteri itu sendiri untuk ‘pembuka selera’ sebelum ‘hidangan utama’.

Apa yang penting,penetrasi disarankan untuk dilakukan dalam lingkungan 9 hingga 12 minit sahaja.

Jika anda merupakan seorang lelaki yang gagah perkasa lantas dapat bertahan lebih lama, ia tidak akan mendatangkan sebarang masalah. Cuma jangan pula sampai mencecah sehingga 1 jam atau lebih kerana berisiko mengakibatkan pasangan anda terlalu letih melayan anda.

Jika anda merupakan seorang lelaki yang kerap ‘tewas awal’ pula, ia mungkin mendatangkan masalah. Pasangan wanita anda mungkin akan kecewa dengan prestasi anda jika tidak tahu berapa lama hubungan seks yang sepatutnya terjadi.

Selain itu, waktu seks perlu berlangsung juga mungkin dipengaruhi kepada beberapa faktor lain seperti saiz dan bentuk
 zakar
 yang memang berbeza bagi setiap lelaki.

Jadi, tiada sebarang waktu yang ‘normal’ untuk melakukan hubungan intim, ia terpulang kepada anda dan pasangan.

Konklusi

Kesimpulannya, anda sebagai lelaki dan suami perlu menjadi ketua dalam setiap aspek rumah tangga termasuklah tentang berapa lama hubungan seks. Jadi, jika anda kerap ‘tewas awal’ lalu membuat isteri tercinta anda kecewa, sila berjumpa doktor untuk mendapatkan khidmat nasihat dan rawatan, ya?


Penyakit Grover: Keadaan Kulit Berbintik Kecil dan Merah

Penyakit Grover adalah keadaan kulit yang jarang berlaku. Ia menyebabkan kemunculan bintik merah, melepuh dan kadang-kadang sangat gatal yang tiba-tiba membentuk di bahagian tengah tubuh. Bintik-bintik ini biasanya terbentuk di dada atau belakang,
 tetapi mungkin juga terbentuk di bahagian lain tubuh.

Keadaan ini paling sering berlaku dalam kalangan lelaki pertengahan umur, walau bagaimanapun wanita juga tidak terkecuali. Dalam kebanyakan kes ia berlaku dalam tempoh enam hingga 12 bulan.
Kadang-kadang, keadaan ini mungkin berterusan untuk tempoh yang lebih lama, atau mungkin muncul dan hilang dari semasa ke semasa.

Nama lain bagi keadaan ini adalah
transient acantholytic dermatosis
(TAD).

Punca

Punca penyakit Grover tidak diketahui. Kadang-kadang ia kelihatan bermula atau bertambah buruk selepas terdedah kepada suhu yang melampau dan kadang kala punca kewujudannya tidak diketahui.

Terdapat beberapa faktor yang disyaki membawa kepada perkembangan penyakit Grover atau simptom yang memburukkan keadannya, iaitu:

Panas dan berpeluh

Cahaya matahari

Pendedahan kepada radiasi pengionan seperti matahari, gelombang mikro dan X-rays

Penyakit buah pinggang peringkat akhir

Berbaring berpanjangan

Pemindahan organ

Selain itu, beberapa kes penyakit Grover juga dikaitkan dengan ubat-ubatan tertentu, termasuk ubat-ubatan antiviral, seperti ribavirin dan agen biologi yang digunakan untuk terapi kanser, seperti anastrozole. Penyakit Grover juga telah ditemui pada individu yang mempunyai penyakit dermatologi yang sama, seperti dermatitis atopik dan dermatitis kontak.

Simptom

Simptom utama penyakit Grover adalah:

Ruam secara tiba-tiba di dada, belakang, dan kadang-kadang di lengan dan kaki.

Lepuh yang mengandungi cecair, berair dengan folikel rambut di tengah.

Lepuh berkumpul, dan dikelilingi lingkaran merah yang bengkak.

Kegatalan mungkn lebih teruk, walau bagaimanapun tidak semua orang mengalami gatal-gatal.

Diagnosis

Doktor akan memeriksa anda dan ruam yang muncul. Kadang-kadang ia boleh menjadi satu kesukaran untuk menerangkan perbezaan antara penyakit Grover dan gangguan kulit yang lain. Biopsi kulit yang dicukur boleh mengesahkan diagnosis.

Rawatan

Tiada ubat untuk merawat penyakit Grover, dan rawatan biasanya berdasarkan kepada simptom dan keadaan yang dialami oleh seseorang. Jika anda mengalami ruam ringan, rawatan pertama mungkin termasuk:

Antihistamin, ubat oral

Krim kortison, digunakan untuk ruam

Lain-lain losyen anti gatal yang mengandungi mentol atau kapur barus (
camphor
)

Simptom yang teruk menyebabkan kesukaran untuk dirawat atau mungkin akan muncul kembali. Ini bermakna anda memerlukan rawatan jangka panjang. Doktor anda mungkin menetapkan terapi ringan berserta ubat-ubatan.

Antara rawatan lain yang boleh digunakan untuk simptom teruk ialah:

Pil antifungus

Losyen antifungus seperti selenium sulfida

Suntikan kortison

Kortikosteroid oral

Antibiotik

Systemic retinoid

Doktor anda juga mungkin mencadangkan anda mengurangkan aktiviti yang boleh menyebabkan perpeluhan yang banyang seperti senaman berat kerana peluh boleh memburukkan lagi keadaan. Selain itu, anda juga disyorkan tidak menghabiskan banyak masa di bawah cahaya matahari.

Hello Health Group
 tidak menyediakan nasihat perubatan, diagnosis, atau rawatan.


Mengapa Perlu Berbuka Puasa dengan Makanan Manis?

Sejak kecil kita diajar untuk berbuka puasa dengan makanan atau minuman yang manis. Walaupun tidak mengetahui manfaat sebenarnya, tradisi itu diteruskan hingga kini. Berbuka puasa dengan makanan manis bukannya sesuatu yang harus dan tidak juga dilarang, asalkan tidak berlebihan.

Baca artikel ini untuk mengetahui sebab anda perlu berbuka puasa dengan sesuatu yang manis.

Tenaga berkurang semasa berpuasa

Semasa berpuasa, proses fungsi tubuh iaitu metabolisma akan perlahan. Ini kerana makanan yang diambil ketika sahur telah banyak hilang selepas melakukan aktiviti seharian. Ini kerana sepanjang berpuasa tiada pengambilan makanan dan menyebabkan tenaga berkurang. Jadi, anda perlu berbuka puasa dengan makanan atau minuman yang manis kerana ia
berperanan mengembalikan tenaga dan stamina tubuh yang telah hilang dengan cepat.

Makanan dan minuman manis cepat dihadam

Sesuatu yang
 manis adalah sumber kalori yang mudah untuk diproses oleh tubuh dengan cepat. Disebabkan ini ia amat disarankan untuk berbuka puasa dengan manisan. Selain mengembalikan tenaga yang hilang, rasa manis dapat meningkatkan kadar gula dalam darah yang boleh membuatkan tubuh bersemangat dan tidak lemah. Peningkatan kadar gula ini membantu mengembalikan fungsi metabolisma tubuh kepada normal.

Dipetik daripada esquire.co.id (24 Mai 2017), mengenai sunnah Rasul untuk berbuka dengan manisan, Dr. Fiastuti menjelaskan bahawa tujuan sebenarnya adalah mengembalikan kadar gula darah semasa berpuasa lebih dari 12 jam.

Ambil secukupnya

Semasa berbuka puasa, sebaiknya mengambil makanan dna minuman manis yang semula jadi seperti
kurma
 dan
buah-buahan
 manis kerana ia megandungi banyak air. Buah-buahan ini juga dapat mengembalikan cecair tubuh dan mencegah tubuh daripada dehidrasi selepas seharian berpuasa.

Walaubagaimana pun jangan ambil makanan manis terlalu banyak kerana ia tidak baik untuk kesihatan yang mendorong kepada masalah
diabetes
 dan pertambahan barat badan. Keadaan kesihatan ini juga boleh menjejaskan anda untuk menjalani puasa.


Bukan Muka Dan Badan Saja, Zakar Pun Boleh Muncul Jerawat? Ini Sebabnya!

Apa yang mungkin akan memeranjatkan berkaitan dengan pencarian tentang masalah kulit di laman Google adalah kata kunci jerawat di kemaluan lelaki Malaysia agak tinggi.

Ini menunjukkan bahawa mungkin ramai dalam kalangan lelaki di negara kita yang pernah atau sedang
mengalami masalah tumbuh jerawat di sekitar kawasan alat sulit
 mereka.

Persoalannya, apa dia punca dan bagaimana cara rawat masalah jerawat di kemaluan lelaki Malaysia? Jom teruskan baca artikel ini untuk tahu tentangnya dengan lebih lanjut!

Benarkah ia juga boleh tumbuh di alat sulit?

Untuk pengetahuan anda semua, jerawat itu boleh muncul di mana-mana
bahagian pada tubuh badan individu terutama wajah, dada dan belakang
 termasuk pada alat kelamin.

Bagi kaum lelaki, jerawat itu mungkin akan tumbuh di sekitar kawasan ari-ari, batang zakar serta buah zakar dan ia tidak pula jauh berbeza berbanding jerawat lain yang biasa.

Umumnya, jerawat di bahagian ini tidak bahaya namun tetap akan mengakibatkan rasa gatal, sakit atau tidak selesa
terutama apabila ia asyik terperap di dalam seluar dalam
.

Disebabkan itu juga, kaum Adam perlu untuk tahu apa dia punca dan bagaimana cara rawat masalah jerawat di kemaluan lelaki Malaysia agar ia tidak lagi akan berlaku dan berulang.

Apa punca jerawat di kemaluan lelaki Malaysia?

Apabila mula muncul jerawat pada alat kemaluan, sudah tentu lelaki akan mula rasa bimbang serta takut. Ini kerana mereka sendiri tidak tahu kenapa masalah kulit itu boleh terjadi.

Sebagai jawapan kepada soalan ini, berikut adalah antara sebab kenapa masalah jerawat ini terjadi:

#1. Folikulitis

Folikulitis adalah masalah keradangan pada kulit angkara terjangkit daripada bakteria atau kulat.

Salah satu daripada faktor yang akan meningkatkan risiko masalah kulit ini adalah lelaki itu
salah cara atau waktu ketika cukur bulu kemaluan
 sehingga kulit jadi meradang.

Selain itu, penggunaan pisau cukur yang tumpul atau tidak bersih juga akan mengakibatkan iritasi dan infeksi pada kulit sekali gus menyebabkan jerawat timbul di alat sulit.

#2. Dermatitis

Dermatitis adalah masalah keradangan pada kulit akibat terdedah kepada zat atau bahan tertentu.

Salah satu daripada faktor yang akan meningkatkan risiko masalah kulit ini adalah lelaki itu telah menggunakan
alat atau bahan pencuci tertentu yang tidak sesuai dengan kulit
.

Sebagai contoh, jerawat mungkin akan muncul pada alat kelamin jika ia terdedah pada sabun, losen, kondom, minyak pelincir atau ubat penguat yang boleh jadi pencetus alergi.

Punca jerawat di alat sulit #3. STD

Apabila mula muncul jerawat pada alat kemaluan, sudah pasti lelaki akan fikir sama ada ia adalah akibat jenis jerawat yang biasa atau angkara jangkitan penyakit kelamin.

Sebenarnya, wujud juga kemungkinan bahawa STD seperti
herpes, sifilis, klamidia, gonorea, trikomoniasis dan lain-lain
 akan jadi punca masalah jerawat di kawasan sulit itu.

Jadi, adalah sangat penting untuk anda jumpa doktor untuk diagnosis masalah itu dengan segera!

Penyakit yang lain yang boleh jadi punca…

Dalam pada itu, ada juga
beberapa jenis penyakit lain yang boleh jadi punca masalah jerawat
 di kemaluan lelaki Malaysia seperti
Molluscum contagiosum
 dan
 Hidradenitis suppurativa
.

Molluscum contagiosum
 itu adalah sejenis penyakit angkara infeksi virus di dalam kulit sehingga boleh menyebabkan kemunculan benjolan atau ketulan yang seakan jerawat.

Hidradenitis suppurativa
pula adalah sejenis penyakit akibat infeksi bakteria pada kelenjar peluh sehingga juga menyebabkan kemunculan benjolan atau ketulan yang seakan jerawat.

Kedua-dua penyakit ini mudah untuk dikawal dan dirawat
hanya dengan penggunaan ubat oral atau ubat topikal
 bergantung kepada tahap keterukan ia berlaku pada anda.

Bagaimana rawat jerawat di kemaluan lelaki Malaysia?

Dalam kebanyakan kes yang berlaku, jerawat pada alat kelamin ini mungkin bersifat ringan dan sederhana sahaja. Jadi,
ia mungkin akan hilang secara sendiri seiring masa
.

Pun begitu, ada juga keadaan di mana ia tidak boleh pulih malah semakin memburuk. Disebabkan itu pula, sila segera berjumpa doktor untuk mendapatkan diagnosis, rawatan dan ubatan.

Bergantung kepada punca kenapa ia terjadi, doktor mungkin hanya akan beri anda ubat oral untuk dimakan atau ubat topikal untuk disapu dalam bentuk minyak, krim serta gel.

Jika ia sudah di tahap terlalu teruk, anda mungkin perlu untuk menjalani prosedur pembedahan minor yang khusus
untuk membuang jerawat ini daripada alat kemaluan
.


Keputihan Boleh Jadi Tanda Awal Mengandung? Ini Cara Tepat Nak Tahu Hamil Atau Tidak!

Ramai wanita tidak mengetahui bahawa cecair putih keluar dari faraj tanda hamil. Dalam artikel ini kami akan kongsikan bagaimana untuk mengenal pasti keputihan biasa pada awal kehamilan.

Untuk mendapatkan lebih banyak info tentang Kehamilan, sila dapatkannya
di sini.

Keputihan faraj

Keputihan
 adalah lendir normal yang keluar daripada faraj. Ia adalah istilah umum merangkumi sebarang cecair – selain
darah haid
 atau air kencing – yang dirembeskan oleh faraj, sama ada yang sihat atau tidak.

Secara khususnya, keputihan yang dikeluarkan oleh serviks disebut sebagai lendir serviks (
cervical mucus
) – cecair jernih seperti gel. Ia dihasilkan sepanjang kitaran haid.

Keputihan sihat vs tidak sihat

Keputihan yang sihat biasanya nipis dan jernih atau putih susu dengan bau ringan yang tidak keterlaluan.

Manakala cecair tidak sihat pula adalah:

Berbau busuk

Berwarna hijau atau kekuningan

Berketul-ketul

Menimbulkan rasa
gatal sekitar faraj

Menyebabkan sensasi kesakitan
semasa kencing

Jika mengalami keputihan yang tidak sihat, anda seharusnya melakukan pemeriksaan doktor kerana ia boleh menjadi petanda jangkitan.

Cecair putih keluar dari faraj tanda hamil

Pada
awal kehamilan
, anda mungkin akan mengalami peningkatan keputihan.

Ini kerana kehamilan menyebabkan badan mengalami peningkatan estrogen dan menghasilkan lebih banyak cecair serta meningkatkan
aliran darah
 ke rahim dan faraj.

Peningkatan cecair ini juga membantu melindungi janin dengan menghalang jangkitan luar daripada memasuki faraj dan menuju ke rahim.

Sepanjang
tempoh kehamilan,
 seorang wanita hamil akan terus mengalami peningkatan pengeluaran keputihan.

Jenis cecair keluar dari faraj tanda hamil

Tanda-tanda keputihan hamil
 adalah ia berwarna seakan putih susu. Jenis keputihan ini dikenali sebagai leukorea.

Walaupun istilah ini digunakan secara meluas semasa kehamilan, tetapi ia juga boleh hadir semasa anda ti
dak mengand
ung. Leukorea juga boleh digunakan untuk menggambarkan keputihan yang tidak normal.

Jumlah lendir serviks yang meningkat semasa kehamilan ini, secara perlahan-lahan akan bertukar menjadi
palam lendir
tebal (
mucus plug
). Ia berfungsi melindungi janin daripada jangkitan.

Walau bagaimanapun selain cecair putih keluar dari faraj tanda hamil, ia juga boleh menjadi petanda awal jangkitan buat bakal ibu.

Kandidiasis adalah salah satu jangkitan paling biasa semasa mengandung. Ia lebih dikenali dengan panggilan jangkitan yis.

Jangkitan
penyakit kelamin
 juga boleh mengakibatkan keputihan tidak normal dan ketidakselesaan faraj.

Sekiranya haid anda lewat beberapa hari, ujian kehamilan boleh mengesahkan sama ada anda hamil atau tidak.

Bergantung semata-mata pada cecair servis bukanlah cara yang tepat untuk menentukan diri hamil atau tidak.

Baca juga:

Simptom selain cecair putih keluar dari faraj tanda hamil

Tidak
mengalami pendarahan
 h
aid sering dianggap petanda jelas kehamilan.

Namun, wujud faktor lain yang boleh menjejaskan kedatangan haid seperti tekanan, pencegahan kehamilan dan penuru
nan berat ba
dan.

Berikut merupakan tanda dan gejala lain yang boleh membantu anda mengenal pasti kehamilan:

Payudara sensitif dan bengkak

Morning sickness

Mengidam atau tidak menyukai makanan tertentu

Kerap kencing

S
akit kepala

Sembelit

Pedih ulu hati

Perubahan emosi

Kenaikan dan penurunan berat tanpa sebab

Tip penjagaan cecair putih keluar dari faraj tanda hamil

Ada wanita yang mungkin mengalami keputihan berlebihan semasa kehamilan.

Terdapat juga yang mungkin hanya mengalami sedikit atau tiada langsung keputihan. Semuanya adalah normal. Ini kerana tubuh setiap individu adalah berbeza.

Namun jika anda antara wanita yang mengalami pengeluaran lendir serviks yang banyak, berikut merupakan beberapa tip yang boleh diamalkan:

Penggunaan
panty liner
 adalah selamat untuk mengawal keputihan dan memberikan keselesaan

Elakkan
penggunaan tampon
 semasa hamil kerana ia mendedahkan faraj kepada kuman

Jangan meruang
 (
douche
) kerana ia boleh mengganggu keseimbangan normal bakteria baik dalam faraj

Kesimpulan

Terdapat perubahan cecair putih keluar dari faraj tanda kehamilan yang perlu anda perhatikan.

Tetapi jika ada perubahan melibatkan warna, bau atau tekstur keputihan tersebut, lakukan pemeriksaan doktor untuk merawatnya.


Katanya Selain Pembedahan Buasir Boleh Dirawat Guna Kaedah Suntikan, Selamat & BERKESAN Ke?

Anda ingin mencari rawatan buasir yang tidak melibatkan pembedahan? Merancang untuk melakukan prosedur
 sclerotherapy
iaitu suntikan kecutkan buasir
? Tetapi ada ke kesan sampingan daripada rawatan tersebut?

Untuk mendapatkan lebih banyak info tentang Sistem Penghadaman, sila dapatkannya
di sini.

Apa itu masalah buasir?

Buasir atau hemorrhoids
 (sebutannya HEM-uh-roids), adalah urat bengkak pada dubur dan rektum bawah. Ia mirip seperti urat varikos.

Buasir boleh berkembang di dalam rektum – dikenali sebagai buasir dalaman, atau di bawah kulit sekitar dubur yang dipanggil sebagai buasir luaran.

Dianggarkan hampir 3 daripada 4 individu dewasa akan mengalami
masalah buasir
 dari masa ke masa.

Terdapat beberapa punca yang menyebabkan
hemorrhoids,
tapi
 selalunya penyebab buasir tidak diketahui.

Nasib baik, ada pilihan yang berkesan untuk merawat buasir. Ada juga individu yang mendapat kelegaan dengan rawatan rumah dan
perubahan gaya hidup
.

Antara salah satu rawatan buasir yang tersedia adalah suntikan skleroterapi (
sclerotherapy
). Bagi pesakit yang tidak mahu menjalani rawatan pembedahan, mungkin ini pilihan terbaik.

Namun persoalan utama, wujudkah risiko kesan sampingan selepas menjalani rawatan tersebut?

Rawatan suntikan kecutkan buasir
skleroterapi

Dalam bahasa yang mudah, rawatan buasir skleroterapi adalah suntikan larutan kimia ke bahagian sekitar buasir.

Proses tersebut akan menyebabkan wujud tindak balas parut yang membuatkan buasir secara beransur-ansur menyusut dari masa ke masa.

Ia biasanya dilakukan bagi tahap buasir dalaman gred 1 dan 2.

Semasa suntikan rawatan buasir, larutan kimia yang disebut
sclerosant
, disuntik ke submukosa saluran belakang (kawasan tisu tepat di bawah lapisan dalam usus) daripada terus ke
saluran darah
.

Suntikan akan diletakkan di atas
dentate line
 – titik di mana kulit sensitif luar menjadi mukosa bahagian dalam yang kurang sensitif dan rawatan skleroterapi di atasnya menyebabkan sebahagian besar suntikan tidak menyakitkan.

Proses rawatan suntikan kecutkan buasir skleroterapi

Prosedur ini dilakukan oleh doktor sebagai janji temu pesakit luar. Tidak ada persiapan rapi dan
anestesia
yang akan digunakan.

Proses rawatan biasanya memakan masa 5-10 minit dan 2-3 buasir dapat dirawat dalam satu masa. Rawatan berulang boleh dilakukan sekiranya perlu.

Pesakit yang menjalani prosedur suntikan ini akan diminta untuk menghindari aktiviti berat sepanjang hari selepas rawatan. Anda biasanya akan dapat meneruskan aktiviti biasa pada keesokan harinya.

Sumber @ www.ccjm.org/

Di Malaysia, dikatakan rawatan ini tidak disediakan di hospital atau klinik kerajaan kerana bimbangkan kesan sampingan yang boleh berlaku.

Kesan sampingan suntikan kecutkan buasir yang
perlu diketahui

Anda mungkin mengalami kesakitan tahap rendah untuk sementara waktu. Namun ia mungkin tidak boleh diatasi dengan ubat penahan sakit yang
dibeli di farmasi.

Antara kesan sampingan yang boleh berlaku adalah sedikit pendarahan, tetapi ia dianggap normal.

Penjagaan yang rapi mesti dilakukan oleh pesakit buasir lelaki kerana suntikan ke arah depan badan boleh menjejaskan kelenjar
prostat
.

Jika berlaku, ia boleh menyebabkan gejala termasuk:

Prostatitis
 – radang kelenjar prostat

Haematospermia – darah dalam air mani

Hematuria – darah dalam air kencing

Epididimitis – keradangan epididimitis atau saluran sperma

Mati pucuk
– ketidakupayaan untuk ereksi
 (jarang berlaku)

Gejala yang biasa berlaku pula, selain daripada kesakitan ringan,
adalah ulser
yang menjejaskan mukosa dubur.
Keadaan ini umumnya akan sembuh tanpa rawatan khusus.

Selain itu, terdapat beberapa kesan sampingan serius suntikan kecutkan buasir berisiko untuk berlaku tetapi jarang terjadi termasuklah:

Alahan teruk
 terhadap minyak kacang

Perforasi rektum (
rectal perforation
) – melalui dinding usus

Rectourethral fistula
 – saluran penghubungan antara rektum atau bawah dan saliran aliran keluar pundi kencing atau uretra

Hepatik abses – bengkak nanah di hati

Sepsis yang mengancam nyawa

Sindrom
abdominal compartment

Masih mahu memilih suntikan skleroterapi sebagai rawatan buasir anda? Jika ya, sebaiknya berundinglah dengan doktor dahulu.

Pilihan rawatan buasir lain

Jika anda masih tidak mahu memilih prosedur pembedahan sebagai pilihan rawatan, ada rawatan di rumah yang boleh dicuba:

1. Makan makanan berserat tinggi

Pastikan anda mengambil lebih banyak
buah-buahan
, sayur-sayuran dan bijirin, sebagai
makanan kecutkan buasir.
 Ini bagi melembutkan najis dan mengelakkannya daripada keras.

Keadaan tersebut secara tidak langsung dapat mengurangkan tekanan yang boleh memburukkan lagi gejala buasir sedia ada.

Sebaiknya tambahkan serat ke dalam diet pemakanan secara beransur-ansur untuk mengelakkan masalah dengan
gas dalam perut.

2. Gunakan rawatan topikal, kaedah selain suntikan kecutkan buasir

Sapukan krim
 buasir atau
suppository
yang mengandungi hidrokortisan atau gunakan pembalut yang mengandungi
witch hazel
 atau agen kebas.

Baca juga:

3. Rendaman air suam

Lakukan rendaman secara berkala
dalam mandian
 air suam atau
sitz bath
.

Biarkan bahagian dubur anda terendam dalam air suam biasa selama 10 hingga 15 minit untuk 2 hingga 3 kali sehari.

4. Ubat tahan sakit oral, pilihan lain selain suntikan kecutkan buasir

Anda boleh menggunakan asetaminofen seperti
Tylenol
,
aspirin atau ibuprofen
 seperti
Advil, Motrin IB
 dan lain-lain untuk membantu menghilangkan rasa ketidakselesaan yang dialami.

Dengan rawatan buasir di rumah ini, gejala buasir umumnya akan hilang dalam tempoh seminggu.

Walau bagaimanapun, jika anda masih alami kesakitan atau pendarahan yang teruk, lakukan pemeriksaan doktor dengan segera.


Kitaran Haid Tidak Teratur

Apa itu kitaran haid tidak teratur?

Kitaran haid tidak teratur adalah apabila tempoh kitaran, warna, kuantiti haid berubah, termasuk:

Amenorrhea:
tempoh tidak datang haid atau ketiadaan haid sekurangnya 3 bulan

Oligomenorrhea:
 mengalami haid kurang 8 kali setahun

Dysmenorrhea:
alami kesakitan teruk ketika tempoh haid

Hypomenorrhea:
hadapi perubahan tidak teratur tetapi tidak teruk

Menorrhagia:
alami tempoh haid lebih lama atau aliran haid yang banyak berbanding biasa, contohnya: haid berlaku lebih dari 7 hari atau pendarahan yang banyak

Pendarahan kerap, tidak teratur

Menometrorrhagia:
kombinasi
menorrhagia
 dan
metrorrhagia –
 tempoh haid berpanjangan

Pendarahan selepas menopaus: pendarahan berlaku lebih dari 12 bulan selepas tempoh haid terakhir

Sindrom Prahaid (PMS): berlaku perubahan dalam fizikal, emosi dan tingkah laku, sekitar 2 minggu sebelum haid, seperti gangguan
dysphoric
prahaid (PMDD)

Pelbagai punca boleh menyebabkan haid tidak teratur, seperti:

Gaya hidup: boleh mengubah keseimbangan hormon dan menyebabkan pendarahan tidak teratur. Contohnya, kehilangan atau pertambahan berat badan, senaman berlebihan, tekanan.

Ubat: sistem intrauterin (IUS) atau pil kontraseptif boleh menyebabkan tompokan antara haid atau alat intrauterin (IUD) tidak menyebabkan haid tidak teratur, tetapi mengakibatkan pendarahan yang banyak atau menyakitkan.

Sindrom ovari polikistik (
Polycystic ovary syndrome
)

Kehamilan atau menyusu

Masalah ginekologi

Gangguan tiroid

Adakah haid tidak teratur memerlukan rawatan?

Dalam kebanyakan kes, kitaran haid tidak teratur adalah isu yang tidak mendatangkan masalah. Rawatan untuk haid tidak teratur biasanya tidak diperlukan dan kitaran anda akan kembali pulih pada kitaran yang seterusnya. Walau bagaimanapun, dalam sesetengah kes, bergantung kepada penyebab dan status kerumitan haid yang tidak normal, rawatan diperlukan.

Bagaimana haid yang tidak teratur dirawat?

Bergantung kepada punca, kaedah untuk merawatnya boleh menjadi:

Perubahan seumur hidup – ini adalah rawatan pertama untuk ketidaknormalan haid yang tidak teruk, seperti:

Lakukan banyak senaman

Amalkan meditasi, yoga, visualisasi, atau kaedah lain untuk melegakan tekanan

Kurangkan pengambilan karbohidrat diproses

Jika perlu, makan multivitamin atau suplemen lain

Kurangan pengambilan alkohol dan kafein

Minum lebih banyak air untuk kekal menjaga hidrasi badan

Perbanyakan pengambilan buahan dan sayuran

Ubatan alternatif – menyasarkan untuk merawat punya yang menyebabkan haid tidak teratur, seperti merawat sindrom ovari polisistik, merawat gangguan tiroid, mengubah kaedah kontrasepsi.

Hello Health Group
 tidak menyediakan nasihat perubatan, diagnosis atau rawatan.

Anda mungkin berminat untuk membaca:

Tip Menghilangkan Kekejangan Ketika Haid

Mengapa Tidak Hamil Walaupun Tiada Haid?


Pendakap Gigi dan Kebersihan Mulut

Nafas berbau, kerosakan gigi dan penyakit gigi adalah keadaan yang boleh menjejaskan jika penjagaan gigi diabaikan. Apatah lagi dengan pemakaian pendakap gigi. Ini kerana makanan boleh terperangkap dalam bracket dan pada wayar lengkungnya itu.

Penjagaan pendakap gigi yang betul membantu mengurangkan pengumpulan plak dan memberi keselesaan kepada anda.

Memberus

Memberus adalah penting sama ada atau tidak anda memakai pendakap gigi atau sebaliknya.  Tetapi ia menjadi sangat penting apabila anda menjalani rawatan ortodontik. Apabila anda memakai pndakap gigi, kepingan makanan dan plak lebih mudah terperangkap dalam bracket dan menyebabkan masalah mulut. Jadi anda harus menggunakan berus gigi dengan kepala lembut untuk mengakses kawasan yang sukar dijangkau. Gosokan perlu dilakukan pada sudut 45 darjah ke arah gusi anda.

Walaupun secara amnya orang hanya perlu berus dua kali sehari, jika anda memakai pendakap gigi adalah lebih baik memberus gigi selepas setiap hidangan. Menyimpan berus gigi dan ubat gigi di dalam beg anda supaya memudahkan anda memastikan mulut sentiasa dalam keadaan bersih.

Flos

Flos semasa memakai pendakap gigi boleh menjadi sedikit mencabar, tetapi ia merupakan langkah dalam rutin kebersihan mulut anda yang tidak boleh diabaikan. Flossing membantu menghilangkan sebarang pembentukan plak, serta apa-apa zarah makanan yang lebih kecil terperangkap dalam pendakap atau antara gigi anda.

Menjaga pemakanan

Ahli ortodontik anda akan memberi anda senarai makanan untuk dielakkan apabila anda mempunyai pendakap gigi. Peraturan praktikal yang baik adalah melangkau apa-apa makanan melekit, kenyal atau keras. Makanan yang melekit, seperti karamel atau gula-gula getah, makanan yang renyah seperti bertih jagung juga boleh perlu dielakkan supaya tidak terperangkap pada bracket.


Betul Ke Fantasi Seks Boleh Hangatkan Hubungan? Ini 5 Fakta SEKS LIAR Perlu Anda Tahu

Ketika ingin membuat hubungan intim dengan pasangan, pernahkah anda terbayang apa-apa fantasi seks yang mungkin dianggap liar dan luar daripada kebiasaan? Mungkin seks BDSM?

Adakah ia sesuatu yang normal atau tidak?

Wujudnya fantasi seks liar – BDSM

Salah satu fantasi ketika melakukan hubungan intim adalah BDSM ataupun
bondage, discipline, sadism
dan
masochism.

Ia satu
aktiviti seksual
 dengan mewujudkan 2 watak tertentu, iaitu dominan (
dominance
) – yang mengawal dan submisif (
submission
) – yang menurut.

Ia melibatkan
bondage
seperti penggunaan gari atau tali dan
discipline
melalui hukuman fizikal dan mental.

Kedua-duanya digunakan untuk menghasilkan rasa keseronokan dan kesakitan semasa
 melakukan aktiviti seksual
 iaitu
sadomasochism
.

Walaupun ada yang menganggap perbuatan tersebut seperti tidak berperikemanusiaan, namun seks BDSM ini adalah teknik
foreplay
 yang dilakukan kebanyakan pasangan dalam meningkatkan lagi
keseronokan hubungan
 intim.

Adakah fantasi seks BDSM satu bentuk keganasan?

Ia mungkin kedengaran menakutkan apabila dikatakan berkait dengan gari, tetapi bagi mereka yang melakukan seks BDSM ini menganggap ia sebagai 1 hubungan yang dilakukan dengan rasa cinta, saling melindungi dan sekadar 1 permainan nakal ketika berhubungan intim.

Persoalannya sekarang, adakah seks BDSM selamat untuk dilakukan atau ia boleh dianggap sebagai 1 keganasan seksual?

Pada dasarnya fantasi seks ini mempunyai 3 prinsip asas:

Selamat (
safe
)

Waras (
sane
)

Kesepakatan (
consensual
)

Ini bermakna, perlakuan seks liar adalah 1 aktiviti selamat dan tidak melampaui batas yang dilakukan oleh individu waras serta mendapat persetujuan bersama kedua-dua pihak.

Komunikasi merupakan faktor penting jika anda mempunyai
 pasangan dengan kecenderungan berfantasi
.

Hakikatnya, dalam melakukan hubungan intim sama ada melibatkan seks BDSM atau
 sekadar aktiviti seksual biasa
, aspek komunikasi yang baik pastinya menjadikan aktiviti seksual itu lebih lancar dan menyeronokkan.

Sebaliknya, jika sesuatu aktiviti seksual itu melampaui batasan, berbahaya, mendatangkan mudarat serta tidak dipersetujui bersama, jadi ia boleh dianggap sebagai 1 keganasan seksual.

Perkara biasa dalam hubungan intim

Mungkin ada yang pertama kali mendengar tentang seks BDSM ini, tetapi sebenarnya ia bukanlah 1 perkara baharu. Eh, betul ke?

Dalam buku teks Sanskrit mengenai seksualiti,
Kamasutra
 yang ditulis sekitar 2,000 tahun yang lalu menggambarkan 6 tempat sesuai untuk ‘menyerang’ seseorang individu dengan rasa keterujaan bersama, ada 4 cara.

Malahan dalam buku tersebut turut mempunyai bab yang bertajuk
 “Scratching,” “Biting,” and “Reversing Roles.”

Dalam kajian
The Journal of Sex Research
 yang diterbitkan secara atas talian pada 3 Mac 2016, menyatakan hampir 47% wanita dan 60% lelaki mempunyai fantasi seks untuk mendominasi seseorang
secara seksual
.

Berdasarkan kajian yang sama, didapati hampir 47% individu dewasa ingin terlibat sekurang-kurangnya sekali dalam aktiviti seksual bukan tradisional dan terdapat 39.9% menyatakan bahawa
mereka pernah melakukan seks
 BDSM sekurang-kurangnya sekali pada masa lalu.

Fakta tentang seks BDSM

 Perkara pelik

Ia dianggap sebagai 1 perkara pelik tetapi hakikatnya kajian
Journal of Sexual Medicine
 pada tahun 2014 menyatakan BDSM bukanlah 1 perkara yang tidak biasa dilakukan.

Sebanyak 65% wanita yang terlibat dalam kajian tersebut mempunyai keinginan untuk menjadi pihak yang didominasikan
dalam hubungan seksual
, manakala 47% wanita mempunyai fantasi menjadi individu yang menguasai pasangan.

Terdapat hampir 52% wanita memiliki fantasi untuk melakukan hubungan intim dalam keadaan terikat.

Jadi hakikatnya, seks BDSM adalah 1 perkara munasabah tetapi malu untuk diakui kebanyakan individu.

 Segalanya mengenai seks

Apabila berbicara tentang aktiviti seksual, kebanyakan individu menganggap ia akan melibatkan
perlakuan hubungan intim
.

Namun dalam
seks BDSM ia tidak seharusnya berkaitan seks
. Ia adakalanya berlaku kerana seseorang individu itu menyukai rasa mendominasi.

 Boleh dikenalpasti

Ia adalah fakta yang salah sama sekali. Seks BDSM boleh digemari oleh mana-mana individu dan ia tidak akan dapat dikesan melalui perwatakan biasa seseorang.

Ini adalah kerana sewaktu melakukan hubungan intim melibatkan seks liar, karakter seseorang itu akan berubah mengikut fantasi seks yang ada dalam fikirannya.

 Dominan adalah pihak yang mengawal

Dalam konteks watak dominan dan submisif, terdapat banyak istilah yang digunakan untuk mentafsirkan watak tersebut antaranya
master
 atau
mistress /slave
 dan lain-lain istilah.

 Trauma

Mereka yang mempunyai minat pada seks BDSM dikatakan sebagai individu yang memiliki trauma masa lampau sama ada pernah mengalami
serangan seksual
 atau pendedahan pada seks terlalu awal semasa kecil.

Tetapi berdasarkan kajian pada 2013 dalam
Journal of Sexual Medicine
menyatakan bahawa seks BDSM adalah satu keseronokan yang membantu mengekspresi dalam proses psikopatologis.

Seks liar: Terpulang kepada individu

Memiliki fantasi seks bukanlah 1 kesalahan selagi ia tidak melampaui batasan. Walau apa pun,  ia haruslah mendapat persetujuan bersama dengan pasangan anda terlebih dahulu.

Barulah hubungan intim yang ingin dilakukan akan lebih menyeronokkan.


Gangguan Dismorfik Badan

Definisi

Apakah itu gangguan dismorfik badan?

Gangguan dismorfik badan ialah keadaan mental di mana anda tidak boleh berhenti daripada berfikir tentang satu atau lebih kecacatan pada penampilan anda, walaupun pada orang lain ia dikira minor atau tidak terlalu jelas. Tetapi bagi anda, ia sesuatu yang memalukan dan anda cuba untuk mengelak daripada berjumpa orang lain. Apabila anda mengalami gangguan ini, anda obses terhadap penampilan dan rupa badan anda, kerap memeriksa pada cermin, berdandan dan mencari jaminan, kadang kala berjam-jam dalam sehari. Sikap anda yang tidak dapat menerima kenyataan tersebut menyebabkan anda stres yang ketara, dan kesannya akan mengganggu kerja harian anda.

Apakah kebarangkalian gangguan dismorfik badan?

Gangguan ini boleh menjejaskan wanita dan lelaki. Kajian mengatakan bahawa BBD telah menjejaskan 2% populasi. Ia lebih lazim berlaku dalam kalangan dewasa dan orang muda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom gangguan dismorfik badan?

Simptom lazim gangguan ini ialah:

Kecacatan penampilan yang terlalu dirisaukan, di mana pada orang lain ia tidak kelihatan atau terlalu kecil

Kepercayaan yang kuat bahawa kecacatan penampilan anda membuatkan anda kelihatan hodoh

Percaya bahawa orang lain melihat anda dengan cara negatif atau mengejek anda

Melibatkan diri dalam tingkah laku yang bertujuan untuk menetapkan atau menyembunyikan cacat yang dirasakan yang sukar untuk ditentang atau dikawal, seperti kerap melihat cermin, berdandan dan mencantikkan kulit

Sorok kecacatan dengan berhias, bergaya atau memakai pakaian yang cantik

Sentiasa mencari jaminan tentang penampilan anda daripada orang lain

Kecenderungan terhadap kesempurnaan

Kerap mencari prosedur kosmetik dengan sedikit kepuasan

Mengelak situasi / aktiviti kemasyarakatan

Terlalu berfikir tentang penampilan yang menyebabkan kesusahan atau masalah major dalam kehidupan masyarakat, tempat kerja, sekolah atau tempat lain

Bilakah saya harus berjumpa doktor?

Malu dengan penampilan anda mungkin mengelakkan anda daripada mendapatkan rawatan gangguan ini. Tetapi jika anda mempunyai sebarang tanda atau simptom, sila berjumpa dengan penjaga kesihatan atau profesional kesihatan mental anda.

Gangguan dismorfik badan biasanya tidak pulih dengan sendirinya, dan jika tidak dirawat, ia mungkin menjadi semakin teruk dari semasa ke semasa, dan menyebabkan kemurungan serius, cemas dan bil perubatan lanjutan, dan menyebabkan pemikiran dan tingkahlaku untuk membunuh diri.

Punca-punca

Apakah punca-punca gangguan dismorfik badan?

Ia tidak diketahui secara tepat tentang punca gangguan ini. Seperti penyakit mental lain, gangguan dismorfik badan mungkin disebabkan kombinasi beberapa punca, seperti:

Perbezaan otak. Kecacatan struktur atau neurokimia otak merupakan punca kepada gangguan ini

Gen. beberapa kajian menunjukkan gangguan ini lebih lazim berlaku dalam kalangan individu yang mempunyai keluarga yang menghidap gangguan ini atau gangguan obsessi-kompulsif

Persekitaran. Persekitaran anda, pengalaman dan budaya hidup mungkin menyumbang kepada gangguan ini, terutamanya jika anda terlibat dengan penilaian masyarakat negatif tentang diri atau imej diri anda atau pengabaian dan penderaan kanak-kanak

Faktor risiko

Apakah yang meningkatkan risiko saya mendapat gangguan dismorfik badan?

Terdapat banyak faktor risiko bagi keadaan kesihatan ini, antaranya ialah:

Mempunyai keluarga terdekat yang menghidap gangguan ini atau gangguan obsessi-kompulsif

Pengalaman hidup yang negatif seperti trauma semasa zaman kanak-kanak

Beberapa ciri personaliti seperti kesempurnaan

Tekanan masyarakat atau jangkaan kecantikan

Mengalami gangguan mental lain seperti rasa cemas berlebihan atau kemurungan

Diagnosis & rawatan

Maklumat yang disediakan bukan sebagai pengganti kepada mana-mana nasihat perubatan. Sila berunding dengan doktor anda untuk maklumat lanjut.

Bagaimanakah gangguan dismorfik badan didiagnosis?

Jika doktor mengesyaki anda mempunyai gangguan ini, pemeriksaan fizikal mental akan dijalankan.

Diagnosis gangguan ini secara tipikalnya berdasarkan:

Penilaian psikologi yang menilai faktor risiko dan pemikiran, perasaan dan tingkah laku berkaitan imej diri negatif

Peribadi, masyarakat, keluarga dan sejarah perubatan

Simptom yang disenaraikan di dalam Panduan Diagnostik dan Statistik tentang Gangguan Mental (DSM-5) yang telah diterbitkan oleh Persatuan Psykiatri Amerika

Bagaimanakah gangguan dismorfik badan dirawat?

Beberapa pilihan rawatan cadangan ialah:

Terapi tingkah laku kognitif (CBT)

Terapi tingkah laku kognitif berfokuskan kepada:

Membantu anda mempelajari tentang pemikiran negatif, tindak balas emosi dan tingkah laku untuk mengatasi masalah dari semasa ke semasa

Mencabar pemikiran negatif automatik tentang imej badan anda dan belajar cara berfikir yang lebih fleksibel dan realistik

Belajar cara alternatif untuk menguruskan dorongan atau ritual untuk membantu mengurangkan pemeriksaan pada cermin atau menjari jaminan

Mengajar anda tingkahlaku lain untuk memperbaiki kesihatan mental anda

Anda dan ahli terapi berbincang tentang matlamat terapi dan merancang pelan rawatan peribadi untuk menguatkan kemahiran anda mengatasi masalah ini

Ubat-ubatan

Selective serotonin reuptake inhibitors (SSRIs)
. Kerana gangguan ini adalah berpunca daripada sebahagian masalah berkaitan bahan kimia otak serotonin, SSRI perlu dipreskrip. SSRI lebih berkesan untuk merawat gangguan ini berbanding ubat antidepressi lain dan membantu mengawal obsessi dan tingkah laku berulang anda

Ubat-ubatan lain. Dalam kes tertentu, anda mungkin mendapat kebaikan daripada ubatan lain, tambahan kepada SSRI, bergantung kepada simptom anda

Hospitalisasi

Dalam kes tertentu, simptom gangguan dismorfik badan ini teruk dan anda perlu dimasukkan ke hospital psikiatri. Perkara ini disyorkan apabila anda tidak mampu melakukan aktiviti harian atau anda membahayakan diri sendiri secara tiba-tiba

Perubahan gaya hidup & kaedah pengubatan sampingan

Apakah perubahan gaya hidup & kaedah pengubatan sampingan yang membantu saya menangani gangguan dismorfik badan?

Teruskan pelan rawatan anda. Jangan terlepas sebarang sesi terapi, walaupun anda tidak berasa ingin melakukannya. Walaupun anda berasa sihat, jauhkan daripada perasaan untuk tidak mengambil ubat tersebut. Jika anda berhenti, simptom akan muncul semula. Anda juga akan mengalami simptom sebaliknya akibat terlalu awal / secara tiba-tiba berhenti mengambil ubat ini

Ketahui tentang gangguan ini. Pendidikan berkaitan gangguan dismorik badan boleh memberi kekuatan dan memotivasikan anda untuk teruskan pelan rawatan

Perhatikan tanda-tanda amaran. Sila berbincang dengan doktor atau ahli terapi anda untuk mengetahui perkara yang menggalakkan simptom anda. Rancang  pelan tertentu apa yang perlu dilakukan sekiranya simptom muncul semula. Hubungi doktor atau ahli terapi anda jika anda mengesan sebarang perubahan simptom atau perubahan perasaan anda

Amalkan strategi yang telah dipelajari. Di rumah, amalkan kemahiran yang telah anda pelajari semasa terapi supaya ia terus menjadi amalan anda

Jika anda mempunyai sebarang persoalan, sila berunding dengan doktor anda untuk memahami rawatan terbaik untuk anda.

Hello Health Group
tidak menyediakan khidmat nasihat, diagnosis dan rawatan.